
Profesor  Ia  Academia  teologică  „  Andreiană1' 

Istoria  marilor  înfăptuiri  nu  începe  niciodată  abia  din 
clipa  în  care  obştea  ia  cunoştinţă  de  existenţa  lor.  Dincolo 
de  ceeace  vede  şi  ştie  orişicine,  se  ascund  totdeauna  ne¬ 
cunoscutele  cari  au  pregătit  cu  chibzuinţă,  cu  răbdare,  cu 
pricepere  —  şi  mai  ales  cu  suflet  —  faptul  împlinit.  Ca  să 
nu  mai  lungim  vorba,  vom  spune  că  fiecare  faptă  istorică 
are  o  preistorie. 

„Revista  Teologică",  judecată  după  luptele  pe  cari  le-a 
purtat  şi  după  rezultatele  cu  cari  s’au  soldat  ele,  ţine  fără 
îndoială  de  categoria  înfăptuirilor  cari  merită  toată  aten¬ 
ţiunea  istoriografului  obiectiv.  Prin  linia  dreaptă  pe  care  a 
urmat-o  fără  şovăire,  străbătând  adeseori  căi  înspinate,  lup¬ 
tând  cu  împotriviri  tacite  sau  făţişe,  ea  şi-a  câştigat  un  loc 
de  frunte  în  istoria  vieţii  culturale  bisericeşti  a  Românilor 
ardeleni,  mai  mult  decât  prin  noutatea  ei.  Dacă  istoria  ei 
este  destul  de  bine  cunoscută  din  cele  treizeci  de  volume 
masive  cari  îi  alcătuiesc  zestrea  şi  din  puţinele  articole  cari 
i-au  recapitulat  suişul  cu  prilejul  câtorva  momente  festive, 1 


1  Nicolae  Colan ;  Pro  domo;  art.  In  „Revista  Teologică1”  XX,  1930  p.  3—6. 
Dr.  GA.  Cluhandu :  La  două  decenii.  O  amintire  mai  veche ;  art.  în  „Revista  Teolo- 

apoi  nu  e  mai  puţin  adevărat  că  nu  se  poate  spune  acelaşi 
lucru  despre  preistoria  ei.  Şi  e  bine  să  fie  cunoscută  şi 
aceasta,  mai  ales  de  generaţiile  mai  tinere,  cari  ii  împodo¬ 
besc  paginile  cu  scrisul  lor  sau  se  adapă  din  nesecata-i 
vână  de  viaţă  dătătoare.  Căci  „Revista  Teologică",  mai 
mult  decât  alte  consoarte  de-ale  ei,  are  o  preistorie  care  o 
onorează  nu  numai  pe  ea  şi  pe  celce  l-a  dat  viaţă,  ci  în¬ 
treaga  generaţie  care  s’a  ridicat  la  începutul  veacului  ace¬ 
stuia,  Cum  vom  vedea. 

Trei  ani  înainte  de  1  Ianuarie  1507  —  data  memorabilă 
a  înfiinţării  ei  —  „Revista  Teologică"  îşi  începea  stadiul 
ideal  al  existenţei,  preistoria  ei. 

Era  în  Martie  1904,.  Tânărul  Nicolae  Bălan,  student 
eminent  al  Facultăţii  de  Teologie  din  Cernăuţi,  generos  în¬ 
zestrat  de  Dumnezeu  cu  o  putere  de  muncă  ce  depăşia  îm¬ 
plinirea  exactă  a  îndatoririlor  şcolăreşti,  inteligenţă  vioaie 
şi  spirit  pătrunzător,  punea  la  cale  înfăptuirea  gândului  în- 
drăsneţ  şi  atât  de  bogat  în  consecinţe  al  întemeierii  unei  reviste 
teologice,  care  să  întrunească  sub  flamura  aceluiaşi  ideal  de 
propagare  a  luminii  intelectuale  şi  morale  pe  toţi  purtă¬ 
torii  de  condeiu  din  ţinuturile  locuite  de  Români.  In  acest 
scop,  a  adresat  un  amplu  şi  inimos  apel  tuturor  societăţilor 
studenţilor  teologi  din  Vechiul  Regat  şi  Ardeal,  în  fruntea 
căruia  a  aşezat  dumnezeieştile  cuvinte  cari  aveau  să  guver¬ 
neze  toate  acţiunile  sale  de  mai  târziu:  „Să  fie  lumină  !u 
{I  Moisi  1,  8),  Apelul  a  fost  reprodus  ocazional  în  paginile 
„Revistei  Teologice"  de  Păr,  Dr,  Gheorghe  Ciuhandu. 1 

Temeiurile  cari  l-au  făcut  să  ia  această  iniţiativă,  sunt 
arătate  clar  şi  convingător  de  autorul  apelului-  Studentul 
teolog  Nicolae  Bălan  a  purces  dela  un  fapt  verificat  pe  fie- 


gică"  XX,  1930  p.  17—30.  I.  P.  Sf.  Mitropolit  Dr.  Nicolae  Bălan:  Cum  am  înte¬ 
meiat  „Revista  Teologică",  Amintiri ;  ari,  în  „Revista  Teologică"  XXV,  1935  p.  1 — 4, 
Preot  Nicolae  Colan :  Un  sfert  de  veac ;  art.  tn  „Revista  Teologică"  XXV,  1935 
p.  5-7,  Diacon  Dr.  Grigorie  T.  Marca:  Treizeci  ani  de  luptă  ortodoxă;  art.  in 
„Revista  Teologică"  XXX,  1940  p.  1  —  4, 

1  „Revista  Teologică"  XX,  1930  p.  19—23,  Textul  original,  scris  in  întregime 
de  mâna  studentului  Nicolae  Bălan,  se  află  în  arhiva  Societăţii  studenţilor  teologi 
din  Bucureşti  (str.  Radu  Vodă  24  bis,). 

care  fila  a  istoriei  noastre  de  două  ori  milenare:  Biserica 
ortodoxă  e  maica  neamului  românesc  şi  vrea  sa  fie  pururea 
ocrotitoarea  şi  însufleţitoarea  lui.  Ca  să  isbutească,  ea  trebue 
ajutată  în  sfânta-i  misiune  de  fiecare  mădular  al  ei,  cu  ta¬ 
lantul  ce  i-a  fost  încredinţat  de  Dumnezeu  spre  chivernisire, 
sprijinindu-i  năzuinţele  de  regenerare  şi  înălţare  îndeosebi 
prin  crearea  unei  culturi  spirituale  româneşti  ancorată  în 
plenitudinea  de  viaţă  harică  a  Evangheliei  lui  Hrîstos, 
„Sarcina  acestei  îndatoriri  —  zice  apelul  —  apasă  pe 
umerii  şi  conştiinţa  fiilor  Bisericii  române  cu  atât  mai  mult, 
cu  cât  tocmai  teritorul  acesteia  e  mărginaş  cu  Biserica  Apu¬ 
sului,  —  acea  nesaţiabilă  şi  necredincioasă  soră  a  Răsări¬ 
tului  ortodox,  care  na  renunţat  încă  la  ideea  de  a-şi  încor¬ 
pora,  ori  şi  numai  afilia ,  nu  numai  întreaga  Biserică  româ¬ 
nească,  dar  încă  şi  întregul  Orient,  unde  în  numele  ortodo¬ 
xiei  se  slăveşte  numele  lui  Dumnezeu! 

„Şi  cu  aceasta  îndatorirea  se  îndoeşte :  Nu  e  vorba  de 
a-ţi  pune  talentul  în  serviciul  progresului  intern  al  Bisericii 
tale,  ci  şi  de  a  o  apăra  pe  aceasta  totodată  şi  de  ingredienţe 
străine,  externe 

Apelul  are  momente  presante: 

„Ceasul  reînvierii  a  sosit  şi  pentrufBiserica  răsăritului. 
„Ab  oriente  lux “  a  fost  deviza  veche,  iar  dacă  nouă  celor 
din  Biserica  răsăritului  multă  vreme  ni-a  răsărit  soarele 
cultural  din  apus,  trebue  ca  toţi  într'un  gând  şi  cu  o  inimă 
să  ne  angajăm  în  serviciul  regenerării  Bisericii  noastre,  al 
acelui  proces  de  regenerare,  ce  acum  ne  stă  deja  în  prag“. 

Grija  cu  care  stabilea  amănuntele  împreunate  cu  acest 
gând  temerar  —  modul  în  care  s'ar  putea  redacta  revista, 
cheltuelile  de  tipar,  locul  apariţiei1  —  desvălueşte  pe  or¬ 
ganizatorul  iscusit  al  atâtor  acţiuni  durabile  cari  îi  împo¬ 
dobesc  astăzi  arhipăstoria. 

Apelul  a  avut  un  răsunet  impresionant.  Presa  româ¬ 
nească  l-a  reprodus2  şi  comentat3  cu  elogii,  iar  Societăţile 

1  Studentul  Nicolae  Bălan  opina  pentru  Bucureşti,  căci  soarele  românismului 
de-acolo  răsare.  Vezi  „Revista  Teologică"  XX,  1920  p,  21, 

2  In  „Cronica"  (Bucureşti,  nr.  din  12  Martie  1904;  prescurtat)  şi  „Tribuna" 
(Arad,  nr,  de  Paşti  1904),  pe  atunci  cea  mai  bună  gazetă  din  Ardeal.  Cf.  Dr,  Gh. 
Ciuhandu:  art.  cit,  p.  18 — 19.  3  In  „Tribuna"  (Arad,  nr.  91  din  11/24  Maiu  1904), 


1* 

studenţilor  teologi  au  anunţat  cu  entuziasm  adeziunea  lor 
totală  la  ideea  înfiinţării  plănuitei  reviste  teologice.  Bucu- 
reştenii  au  fost  cei  dintâi  cari  au  răspuns,  prin  preşedin¬ 
tele  lor  Stancu  G.  Brădişteanu,  astăzi  director  general  în  Mi¬ 
nisterul  Cultelor  şi  Artelor,  şi  prin  secretarul  Petre  Partenie, 
actualul  director  al  Seminarului  Central  din  Bucureşti.  Câ¬ 
teva  zile  mai  târziu,  s'a  primit  răspuns  bun  şi  din  partea 
studenţilor  teologi  din  Sibiu,  prin  preşedintele  lor  Ilie  Be- 
leuţă,  astăzi  nestorul  profesorilor  dela  Academia  teologică 
()Andreiană“  şi  secretarul  Ştefan  Mirean,  Au  urmat  apoi 
adeziunile  studenţilor  teologi  dela  Arad  şi  Caransebeş. 

Reproducem  aceste  documente : 1 

SOCIETATEA  STUDENŢILOR  IN  TEOLOGIE,  Str.  Rada-Vodă  24 
Nr,  40  Bucuresci  21  Martie  1904 

I 

Domnului  Nicolae  Bălan,  student  în  Teologie ,  Cernăuţi 

Iubite  Coleg. 

Avem  mulţămirea  sufletescă  de  a  ve  respunde,  că  adresa  Dvostre 
a  fost  supusă  cunosciinţei  şi  discuţiunei  Societăţii  nostre,  Cele  ce 
Dvostre  aţi  avut  dragostea  să  ne  propuneţi  au  fost  de  alt  fel  şi  una 
din  preocupările  Societăţii  nostre  înainte  de  Sf.  Serbătorf  ale  Naş- 
cerii  Domnului,  Noi  urmăream  însă  aceste  idei  într'un  sens  mai  re- 
strîns,  voiam  adică  să  edităm  o  revistă  a  nostră,  la  care  să  invităm  a 
colabora  şi  pe  cei-l-alţi  teologi  români  de  pretutindeni.  N’am  putut 
realisa  idea  revistei  până  acum,  fiind-că  nu-i  atât  de  uşor  a  fi  asi¬ 
gurat  de  partea  financiară,  de  ore-ce  pe  abonamente  nu  puteam  conta 
mai  ales  la  început.  Afară  de  acesta  am  mai  fost  împedecaţi  şi  de 
unele  împrejurări,  ce  au  survenit  odată  cu  boia  şi  moartea  regreta¬ 
tului  nostru  Preşedinte  de  onore,  Dr.  N.  Nitzulescu. 

In  present  avem  ca  Preşedinte  de  onâre  pe  ilustrul  nostru  pro  - 
fesor,  Dr.  Dragomir  Demetrescu,  al  cărui  sprijin  moral  şi  material 
este  forte  mare  pentru  or-ce  acţiune  bună.  Puteţi  înţelege  deci  — 
ce  resunet  imens  a  avut  în  mijlocul  nostru  cele  scrise  de  Dvostre, 
când  însuşi  iubitul  nostru  Preşedinte  de  onore  a  declarat  că  va  da 


3  In  „Tribuna"  (Arad,  nr.  91  din  11/24  Maiu  1901),  art. :  „Să  fie  luminai" 
semnat  de  Păr.  Dr,  Gh.  Ciuhandu,  distinsul  colaborator  şi  prieten  al  revistei  noa¬ 
stre  dela  întemeierea  ei  şi  până  astăzi, 

1  După  originalele  pe  cari  I.  P,  Sf.  Mitropolit  Aico/ae  al  Ardealului  a  binevoit 
să  ni  le  puuă  la  dispoziţie,  Păstrăm  ortpărafia  originală  —  şi  sublinierile. 

iot  concursul  Dsale  pentru  realisarea  acestei  sfinte  dorinţe,  care  ne 
este  comună  tuturor. 

Pentru  studiarea  cestiunei  în  mod  amănunţit  s'a  ales  o  comisiune 
din  sînul  Societăţii,  care  imediat  dupe  Serbători  îşi  va  depune  ra¬ 
portul  ei,  despre  care  ve  vom  comunica  la  timp.  In  tesă  generală  ve 
putem  spune,  că  Societatea  nostră  îşi  ia  obligaţiunea  de  a  contribui 
în  mod  cât  mai  efectiv  la  realisarea  idei  revistei  teologilor  români. 
La  noi,  în  regat,  trebue  să  sciţi  că  avem  Facultate  de  Teologie  numai 
aici  în  Bucuresci,  pe  când  la  Iaşi  nu-i  de  cât  un  Seminar  complet. 
Tot  ce  se  referă  deci  la  regat  remâne  absolut  pe  sema  nostră  a  So¬ 
cietăţii  Studenţilor  în  Teologie. 

Cestiunea  cea  mai  grea  e  cestiunea  bănescă  şi  aci  trebue  în¬ 
dreptate  privirile  nostre,  de  ore-ce  nu  ne  putem  basa  pe  abona¬ 
mente,  care  de  obicei  nu  prea  se  plătesc  în  mod  anticipat  sau  la 
primele  numere.  Relativ  de  partea  financiară  la  noi  s'a  făcut  un  în¬ 
ceput  fericit  de  către  Dl  Preşedinte  de  onâre,  Dr,  Dragomir  Deme- 
trescu,  care  a  bine-voit  să  subscrie  pentru  fie-care  numer,  ce  va  apare 
câte  50  (cinci-deci)  lei.  Ar  fi  bine  să  ne  comunicaţi  şi  nouă,  ce  con¬ 
curs  material  putem  să  avem  de  la  Dvostre  şi  ce  oferte  s’au  mai 
presentat  de  la  Sibiu,  Arad  şi  Caransebeş. 

Cât  despre  cele  ce  vom  mai  realisa  noi  în  acesta  direcţiune, 
despre  numirea,  formatul,  mărimea  şi  datele  când  trebue  să  apară 
revista,  remâne  să  se  pronunţe  definitiv  Societatea  *în  urma  rapor* 
lului  comisiunei  alesă  ad-hoc.  O  altă  cestiune  controversată  este  de 
sigur  şi  aceia  a  felului,  cum  se  va  asigura  materialul  necesar  revistei, 
precum  şi  dacă  e  practică  divisiunea  muncei  aşa  cum  o  propuneţi 
Dvostre. 

De  sigur  aţi  făcut  bine,  că  nu  v'aţi  adresat  de  o  cam  dată  şi 
la  centrele  teologice  unite  ale  Românilor  Transilvăneni.  Remâne  ca 
să  facem  acesta,  dupe  ce  vom  fi  întrupat  în  fapt  aspiraţiunile  nostre. 

Am  dori  să  seim  iarăşi  dacă  adresa  ce  ne-aţi  făcut  este  numai 
propunerea  Dvostre  personală,  sau  e  a  tuturor  colegilor  d’acl  sau  a 
Societăţii  Dvostre, 

Relativ  de  întemeierea  unei  corespondenţe  şi  legături  de  studii 
între  noi  teologii  români  suntem  de  perfect  acord. 

Puteţi  considera  începutul  odată  cu  acesta.  Societatea  ndstră 
are  chiar  proectată  o  escursiune  pentru  începutul  lunei  Iulie  în  ve¬ 
derea  aniversării  celei  a  400-oră  a  mortei  lui  Ştefan  cel  mare.  Cu 
acestă  ocaziune,  sperăm  cu  ajutorul  lui  Dumnezeu  să  ne  cunoscem 
mai  de  aprope  şi  să  visităm  instituţiunile  bisericesci  ale  Bucovinei. 

In  aşteptarea  lămuririlor  cerute,  ve  transmitem  din  partea  So¬ 
cietăţii  salutări  frăţesci. 

(L.  S.) 

Preşedinte  t  ST,  G,  BRADISTEANU  p.  Secretar :  P.  PARTENIE 

II 

SOCIETATEA  DE  LECTURĂ  ANDREIU  ŞAGUNA 


Nr,  65/1903/4. 


Sibiul,  in  25  Martiu  1904  v. 


Stimatului  Domn  Nicolae  Bălan,  student  în  teologie 


Stimate  Domnule! 


în  Cernăuţi 


La  apelul  SDtale  de  dato  Martie  1904,  in  care  lansezi  ideea  de 
a  se  înfiinţa  o  revistă  teologică  cu  concursul  tuturor  studenţilor  în 
teologie  gr.  or,  rom.  din  România  şi  Austro-Ungaria,  în  numele  so- 
cietăţei  de  lectură  „Andreiu  Şaguna“  cu  deosebită  plăcere  îţi  res- 
pundem  următorele : 

Conscie  şi  societatea  nostră  de  însemnătatea  unei  atari  reviste, 
a  cărei  lipsă  a  simţit-o  de  multă  vreme  împreună  cu  celelalte  socie¬ 
tăţi  teologice,  a  salutat  cu  bucurie  ideea  înfiinţării  ei,  precum  şi  felul, 
cum  a  fost  concepută  şi  studiată  din  partea  SDtale.  Dreptaceea  ea  a 
fost  obiectul,  asupra  căruia  am  deliberat  cu  deosebit  interes  în  sinul 
comitetului  şi  al  societăţii. 

Considerând,  că  activitatea  societăţii  nostre  până  în  present  s'a 
desvoltat  într’un  cerc  de  tot  restrîns :  în  cadrul  unei  foi  scrise,  ce 
portă  numele  „Musa",  astădi,  când  i  se  oferă  ocasiunea  de  a  se  ma¬ 
nifesta  publice,  invitată  a-şi  da  concursul  seu  material  şi  intelectual 
la  întruchiparea  unei  idei,  a  cărei  momentuositate  SDta  ai  arătat-o 
în  apelul  lansat,  societatea  nostră  e  cea  dintâi,  care  se  angajeză  la 
lucru,  în  speranţă  —  mulţâmită  elementelor  promiţetore,  din  care  ea 
e  compusă  în  timpul  din  urmă  —  că  va  şti  se  se  validiteze  cu  demni¬ 
tate,  inspirată  fiind  menirea  sublimă  a  ei,  inspirată  mai  ales  de  spi¬ 
ritul  marelui  şi  nemuritorului  archiereu,  al  cărui  nume  îl  pârtă,  din 
ale  cărui  idei  s'a  născut,  s’a  nutrii  şi  se  nutresce,  ale  cărui  idei  le 
cultivă  şi  îe  va  cultiva. 

Societatea  de  lectură  „Andreiu  Şaguna11  animată  de  astfel  de 
idei,  doresce  realisarea  cât  mai  timpurie  a  revistei,  care,  de  fapt, 
sintetisând  manifestaţiunile  intelectuale  ale  întregului  corp  studenţesc 
teologic  român  ortodocs,  fără  consideraţie  la  frontiere  şi  limite  poli¬ 
tice  şi  geografice,  va  dovedi  că  lâncezlrea  de  veacuri  în  întunerecul 
nesciinţei  n’a  sufocat  în  neamul  nostru  şi  în  fiii  acestuia  ori  ce  dor 
de  muncă,  va  dovedi,  în  faţa  obiecţiunilor  duşmanilor  bisericei,  rolul 
însemnat,  ce-l  are  biserica  în  viaţa  poporelor  şi  a  statelor,  va  dovedi, 
că  fiii  ei  ştiu  a-i  arăta  recunoştinţă  pentru  tot,  ce  ea  ne-a  păstrat  în 
cursul  vicisitudinilor  timpului :  limba  şi  naţionalitatea,  dând  espresiune 
convingerii  sfinte,  ce  o  au,  că  naţionalitate  nu  pote  esista  fără  reli- 
giositate,  propagată  de  biserică,  ceeace  constitue  cel  mai  frumos  titlu 
de  glorie  pentru  biserica  română. 

Tinerimea  ortodocsă  română  va  avea  astfel  prilegiu  se  arăte  în 
colonele  nouei  reviste,  că  biserica  ortodocsă,  profesând  cu  permanenţă 
înveţăturile  de  credinţă  genuine  ale  creştinismului  primordial,  ceeace 
constitue  cea  mai  înaltă  prerogativă  a  bisericei  ortodocse,  ceeace  nu 
însemneză,  că  ea  este  în  neştiinţă  în  cele  religiose,  după  cum  le  place 
a  ne  acusa  duşmanilor  eterodocşi;  din  contră  acesta  este  o  puter¬ 
nică  mărturie,  că  biserica  ortodocsă  este  singură  catolică  (după  înţe¬ 
lesul  literal  al  cuvântului  xaiMXov),  căci  ea  singură  a  remas  credin- 
ci6să  înveţăturei  Mântuitorului,  adeveratei  doctrine  apostolice,  păzind 
cu  sfinţenie  depositul  divin,  credend  „quod  ubique,  quod  semper,  quod 
ab  omnibus",  singura  regulă  de  credinţă  veritabilă. 

Când  atari  şi  alte  asemenea  vederi  sunt  clare  în  consciinţa  no- 
stră,  pentru  ce  am  mai  întârdia  a  le  da  espresiune,  când  de  la  noi 
atârnă  şi  dela  entusiasmul  nostru,  care  până  acuma  ne-a  lipsit, 

Premergend  acestea,  revenim  la  răspunsul  la  întrebările,  ce  ni 
se  fac: 

Suntem  de  acord  cu  SDta  asupra  celor  cuprinse  în  punctul  1, 
lit.  a,),  deasemenea  în  ce  privesc  cele  cuprinse  în  punct.  3  şi  punct.  6. 

O  neînsemnată  reservâ  am  avea  la  punct.  2,  observând,  că  re¬ 
vista  ar  putea  apărea  şi  lunar,  dat  fiind  Bucureştii  ca  loc  al  redac¬ 
tării  şi  edării  ei.  Bucureşti  e  centrul  întregului  românism  şi  ca  punct 
topografic,  prin  urmare  şi  pentru  viitorii  abonenţi  ai  revistei,  de  unde 
cu  destulă  uşurinţă  s’ar  putea  espedia  foia  şi  în  interval  de  o  lună. 
In  caşul  acesta  reducem  mărimea  la  2  coie  de  tipar,  32  pag.,  er 
abonamentul  ar  fi  8  corone. 

Numele,  cu  care  ne  presentăm  e:  „Secţiunea  teologică  a  socie¬ 
tăţii  de  lectură  „Andreiu  Şaguna “  din  Sibiiu “, 

Dorind,  ca  ideea  se  fie  îmbrăţişată  cu  aceeaşi  căldură  şi  din 
partea  celorlalte  societăţi  teologice,  aşteptăm  hotărîrile  D-Vostre  ulte- 
riore,  pentruca,  conformându-ne,  se  putem  împreună  contribui  la  nas- 
cerea  revistei  cu  o  oră  mai  de  vreme. 

Cu  deosebită  stimă 

Pentru  comitet: 

ILIE  BELEUŢÂ  ŞTEFAN  MIRCAN 

preş.  comit.  notar 


III 

Mult  stimate  D-nale  colegă  ! 

Zile  de  grea  încercare  am  ajuns.  Norii  grei  ai  necredinţei  se 
înmulţesc  şi  se  îngrămădesc  din  ce  în  ce  tot  mai  tare  pe  orisontul 
adeverului  vecinie.  Tabăra  condusă  de  lumina  falsă  îşi  câştigă  pe  zi 
ce  merge  tot  mai  mulţi  aderenţi,  cari  sunt  tot  aţâţi  înverşunaţi  con¬ 
trari  ai  sentimentului  religios,  ai  primului  şi  celui  mai  mare  interes 
al  omenimei 

Şi  acest  curent  contrar  tuturor  sentimentelor  nobile,  nu  se  sfieşte 
a  încerca  să  se  strecore  adese-ori  şi  în  sterile  simţirilor  celor  mai 
curate,  cu  scop,  ca  înveninând  şi  aici  atmosfera  să  stingă  din  jertfele 
sale  ori-ce  schinteie  divină  şi  să  lase  în  urmă-i  un  întunerec  îngrozitor. 

A  sosit  însă  timpul  solemn,  când  trebue  să  punem  şi  noi  o  sta¬ 
vilă  puternică  înaintea  acestui  element  distrugător,  ca  întunerecul,  ce 
i’a  lăsat  în  urmă-i  să  dispară  dinaintea  luminii  cei  pururea  fiitore, 

înarmarea  cu  acesta  adevărată  lumină  şi  respândirea  ei  o  ve¬ 
steşte  şi  epistola  D-Tale ;  nu  e  mirare  deci,  că  cu  dor  şi  neastâmpăr 
aşteptam  cu  toţii,  să  cunoştem  mijlocele  propuse  din  partea  D-Tale, 
sperând,  că  acele  ne  vor  duce  la  ţintă. 

Şi  nu  ne-am  înşelat,  căci  în  ce  mesură  se  înainta  cu  cetirea 
epistolei,  în  aceiaşi  creştea  şi  interesul  general ;  înţelegeam  tot  mai  bine 
şi  nî-se  lămurea  tot  mai  mult  ideia,  care  —  lucru  curios  —  dar  trăia 
şi  o  aveam  în  noi  deja  de  mai  înainte,  însă  într’o  formă  neperfectâ. 
Acum  deci,  când  s’a  găsit  cineva,  care  voia  să  ne  clarifice  pe  deplin, 
să  scâtă  la  lumină  ideia,  care  mai  'nainte  dibuia  prin  întunerec  şi  să 
ne- o  presenteze  în  forma  cea  mai  perfectă  şi  mai  realisabilă,  ascultam 
cu  drag  la  sfaturile  lui,  care  le  primim  cu  cea  mai  mare  plăcere, 
remânând  pătrunşi  de  cel  mai  sfînt  entusiasm. 

Dar  cum  s’ar  şi  pute  ore  sa  remînem  nepăsători  faţă  de  ideia 
comunicată,  a  cărei  lipsă  de  întrupare  era  de  mult  simţită,  cum  s’ar 
pute  să  remânem  reci  faţă  de  planurile  propuse  din  partea  D-Tale, 
cari  tind  cele  mai  sigure  mijloce  de  a  realisa  cât  mai  curînd  visul 
nostru  vechiu. 

Dor  toţi  suntem  pe  deplin  convinşi,  că  numai  pe  acesta  cale 
putem  ieşi  biruitori  din  lupta  îndreptată  contra  ortodoxiei  parte  de 
cătră  principiile  sclintite  ale  crerilor  omeneşti,  parte  de  câtră  creştinii 
eterodocşi. 

Numai  în  acest  chip  putem  rupe  veiul  întunecat  al  neştiinţei,  ce 
ne  acopere  mintea,  înlocuindu-i  cu  aureola  înţelepciunei,  a  celui  mai 
necesar  nutremint  spiritual  al  omenimei. 

Un  focular  al  înţelepciunei  ar  fi  o  ast-fel  de  revistă  teologică, 
în  care  sufletele  cele  însetate  după  înţelepciune  ar  găsi  un  nutremînt 
satisfăcetor.  Cu  încetul  s’ar  naşte  in  tinerime  iubirea  de  înţelepciune, 
de  înţelepciunea  cea  adeverată,  ar  cunoşte  valorea  acesteia  şi  prin 
acesta  s’ar  transplanta  în  inimile  lor  înclinarea  spre  moravurile  bune, 
căci  începutul  adeveratei  înţelepciuni  este  D-zeu. 

O  ast-fel  de  revista,  deşi  suntem  acum  şi  vom  remînea  şi  pe 
viitor  cu  trupurile  depărtaţi  unii  de  ceilaţi,  sufletele  ni  le-ar  ţine 
strânse  sub  acelaşi  steag,  fiind  conduşi  cu  toţii  de  un  singur  gând  în 
tote  faptele  şi  simţirile  nostre.  Şi  ast-fel  uniţi  în  cugete,  uniţi  în 
simţiri,  cu  uşurinţă  ne  vom  pute  apăra  sf.  nostră  religie,  care  a  fost 
şi  până  acum  steagul  biruinţei  pentru  poporul  nostru ;  care  ne-a  scăpat 
de  atâtea  ori  din  gura  morţii ;  ne-a  susţinut  conştiinţa  naţională  ;  ne-a. 

condus  la  victorie  chiar  şi  în  cele  mai  vitrege  timpuri,  când  toţi  ne 
ameninţau  cu  nimicire. 

Nici  un  popor  nu  datoreşte  religiunii  atâta  recunoşcinţă  cât  al 
nostru.  Şi  s’ar  pute  să  remînem  noi  indiferenţi  şi  neactivi,  când  e 
vorba  de  susţinerea,  cultivarea  şi  propagarea  acestui  tesaur?  Nu! 
Până  când  un  sentiment  nobil  se  mai  află  în  inimile  nostre,  nu  vom 
pute  face  un  lucru,  ca  acesta. 

începutul,  caşi  ori-care  început  pote  ne  va  părea  greu,  dar  voinţa 
tare  sperăm,  că  va  învinge  greutăţile,  cu  cari  vom  avă  a  ne  lupta. 

Cu  bucurie  luăm  deci  asupra  nostră  sarcina  plăcută  de  a  lupta 
pentru  frumos,  fiind  siguri,  că  o  ast-fei  de  muncă  ne  va  servi  numai 
spre  mângâiere  şi  dacă  ne  va  ajuta  D-zeu  să  ne  putem  împlini  pe 
deplin  datorinţa,  ne  vom  simţi  satisfăcuţi  şi  fericiţi. 

încât  pentru  părerea  nostră  —  cu  privire  la  punctele  espuse  în 
„proiectul  de  organizaţie1’,  e  că  acele  sunt  stabilite  din  partea  D-Tale, 
cât  se  pote  de  corect  şi  dor  numai  o  singură  obiecţiune  am  ave, 
adecă  în  ce  priveşte  punctul  I,  opiniunea  nostră  se  alătură  pe  lângă 
modalitatea  b)  adecă;  „să  se  constitue  în  fie-care  centru  de  cultură 
teologică,  câte  un  comitet  redacţional,  compus  din  ştudenţii,  cari  se 
vor  angaja  benevol  la  muncă".  Acesta  părere  ne-o  basăm  pe  împre¬ 
jurarea,  că  la  institutul  nostru,  pre  cum  şi  la  celelalte  din  patrie,  ti¬ 
nerimea  teologică,  numai  împreună  cu  pedagogii  constituesc  o  socie¬ 
tate  de  lectură,  purtând  titlul  de  „societatea  de  lectură  pedagogică- 
teologică"...  şi  ca  atare  de  lucrările,  ce  avem  a  le  produce  noi,  nu  se 
pote  îngriji  societatea  întregă,  căci  parte  activă  pote  lua  numai  des- 
părţămîntul  teologic,  care  însă  nefiind  întrunit  separat  într’o  societate  : 
recurge  la  remediul  de  a  alege  din  sinul  lui  un  comitet  redacţional. 

0  importanţă  deosebită  are  pentru  noi  şi  punctul  II,  adecă  „în¬ 
temeierea  unei  corespondenţe  şi  legături  de  ştudii  între  ştudenţii  din 
teologie"...  şi  ne-am  bucura  mult,  când  acesta  ideie  s'ar  întrupa  cât 
mai  curînd,  căci  noi  suntem  aceia,  cari  îndeosebi  suntem  avisaţi  la 
sprijinul  D-Vostre  şi  noi  cu  adevărat  simţim  lipsa  unei  ast-fel  de  le¬ 
gături  spirituale,  care  ar  fi  numai  spre  folosul  nostru. 

In  şperanţa,  că  entusiasmul  sfînt  va  învinge  greutăţile,  —  cu  cari- 
vom  ave  a  ne  lupta  — ,  şi  că  ideile  măreţe  se  vor  realisa  cât  mai  curînd, 
spre  înflorirea  Bisericii  şi  întărirea  Neamului  nostru  ; 

Arad,  la  2  Aprilie  1904. 

Ve  salut  cu  fraţescâ  dragoste  : 


In  numele  tinerime!  ştudiose  dela  institutul  teologic  din  Arad : 

AUREL  PAPP 
student  in  teologie 

IV 

SOCIETATEA  DE  LECTURĂ  „IOAN  POPASU"  A  TINERIMEI  STUDIOASE 
DELA  INSTITUTUL  TEOLOGIC  ŞI  PEDAGOGIC  DIECEZAN 
DIN  CARANSEBEŞ 

Nr.  41/1904  Caransebeş,  In  20  Maîu  v,  1904, 

Fraţilor  ! 

Frumoasa  idee  a  Dlui  N.  Bălan  am  salutat-o  cu  entuziazm 
^i  cu  acea  ardoare  şi  foc,  ce  caracterizează  inimile  tinere. 

Simţim  folosul  şi  necesitatea  unei  asemenea  concentrări  a  tine- 
rimei  teologice  ortodoxe  române  şi  dorim  din  tot  sufletul  realizarea 
numitei  idee,  care  pare  a  prevesti  şi  pentru  Biserica  ortodoxă  ro¬ 
mână  mult  doritul  period  de  renaştere  şi  regenerare. 

Salutăm  cu  bucurie  această  idee,  a  cărei  realizare  aduce  cu 
sine  nu  numai  înaintarea  şi  lăţirea  ştiinţelor  teologice,  dar  in  acelaş 
timp  şi  promovarea  în  viaţa  religioasă-morală  atât  de  periclitată  în 
zilele  de  acum. 

Adăugând  apoi  şi  comuniunea  mai  strânsă  între  clerul  de  un 
sânge  şi  de  o  credinţă,  a  cărei  bază  se  întemeiază  pe  realizarea  ideei 
de  sus  —  necesitatea  şi  folosul  ei  e  incontestabil. 

Având  toate  acestea  în  vedere,  adunaţi  în  şedinţa  comitetului 
ddto  8  Maiu  a.  c.  am  luat  în  deliberare  atât  chestiunea  în  general, 
cât  şi  modalităţile  specificate  de  Dl  Bălan  în  special,  ear  conclu2ul 
aprobat  de  şedinţa  plenară  e  următorul: 

Ad.  I  l).  Revista  să  o  edee  societăţile  studenţilor  dela  toate  in¬ 
stitutele  teologice  din  regat  şi  Austro-Ungaria,  având  a  se  îngriji  fie¬ 
care  pentru  partea  sa  de  muncă.  In  ce  priceşte  titlul,  ne  acomodăm 
bunei  chibzuinţi  a  DVoastre. 

2) .  a).  Revista  să  apară  odată  în  2  luni ;  b).  formatul :  după  mo¬ 
delul :  Quartalschrift ;  c).  estenziunea:  3  coaie  de  tipar=48  pagini. 

3) .  Ce  priveşte  diviziunea  muncii  de  asemenea  am  primit  pro¬ 
punerea  Dlui  Bălan  că  adecă  ia  1.  coală  se  angajaza  Bucureştii,  a  2. 
Cernăuţii  şi  Aradul  şi  a  3.  Iaşii,  Sibiiul  şi  Caransebeşul.  Ţinem  însă 
să  remarcăm,  că  în  Institutul  nostru  teologic  sânt  cele  mai  puţine 
procente  a  acelora,  cari  ar  putea  şi  s'ar  angaja  la  muncă.  Cu  toate 
acestea,  având  în  vedere  împrejurarea,  că  începutul  nostru  —  fie  cât 
de  slab  —  ar  putea  servi  de  îndemn  şi  ar  „stimula  disposiţia  celor 
capabili  spre  activitate11  —  după  cum  zice  Dl  Bălan,  primim  cu  în¬ 
sufleţire  acea  propunere  şi  promitem,  că  da,  încât  ne  permit  pute¬ 
rile,  lucrăm. 

4) .  Preţul  revistei:  6  coroane  e  destul  de  modest. 

6).  Locul :  Bucureşti. 

Cu  acestea  credem  să  fim  satisfăcut  si  din  partea  noastră  ideii. 

Aşteptând  proiectul  de  organizaţie  compus  şi  conformat  răs¬ 
punsurilor  primite  dela  toate  societăţile  studenţilor  în  teologie  sub¬ 
semnăm  pentru  comitet : 

IOAN  ANDREESCU  (L.  S.)  LIVIU  BIRO 

v.-preşedinte  notar 

Studenţii  teologi  din  Cernăuţi ,  grupaţi  în  Societatea 
academică  ,, Academia  ortodoxă ",  au  aderat  din  capul  lo¬ 
cului  la  iniţiativa  colegului  lor  Nicolae  Bălan,  care  înde¬ 
plinea  atunci,  în  comitetul  acestei  societăţi,  funcţiunea  de 
„president  al  secţiei  literare".  Dintr'o  adresă  păstrată  în 
copie  printre  hârtiile  L  P.  Sf,  Mitropolit  Nicolae  al  Ardea¬ 
lului,  reiese  că  Societatea  „Academia  ortodoxă11  a  votat  un 
ajutor  de  200  coroane  pentru  suportarea  cheltuelilor  împre¬ 
unate  cu  tipărirea  primelor  fascicole  ale  plănuitei  reviste. 

Cu  toate  că  pregătirile  au  ajuns  într’un  stadiu  avansat, 
ideea  nu  s'a  putut  înfăptui,  din  pricini  lesne  de  ’nţeles. 
Stăpânitorii  vremelnici  ai  Ardealului  despicat  în  mod  silnic 
din  butucul  compact  al  românismului,  aveau  suficiente  mo¬ 
tive  să  se  pună  deacurmezişul  acestei  mobilizări  a  ener¬ 
giilor  tineretului  valah,  cari  sub  streaşină  ocrotitoare  a  Bi¬ 
sericii  strămoşeşti  pregătiau  un  viitor  mai  bun  oropsitului 
nostru  norod,  prăbuşind  Carpaţii  peste  fărădelegile  împi¬ 
latorilor. 

Dar  ideea  a  rămas ! . , .  măreaţă,  ispititoare,  învalită  în 
spuza  sufletului  zămislitorului  ei,  care  ştia  să  tacă  şi  să 
aştepte. 

Nicolae  Bălan,  student  în  anul  IV  la  Facultatea  de 
Teologie  din  Cernăuţi,  atunci  nu  împlinise  încă  douăzeci  şi 
două  de  primăveri. 

De  Diacon  N1COLAE  MLADIN 

Intr’un  veac  în  care  zările  trăirii  se'ngustează  şi  uitarea 
cerului  devine  normă  de  viaţă  —  e  firesc  să  ne  aşteptăm 
la  preeminenţa  intereselor  social-economice.  Când  orizontul 
existenţei  e  pur  terestru,  nimeni  nu  se  poate  aştepta  la 
altceva  decât  să  isbucnească  răvăşirea  patimilor  legate  de 
nevoile  materiale.  De  aceea,  dacă  socialul  şi  economicul 

—  coordonate  pământeşti  ale  trăirii  umane  —  au  fost  tot¬ 
deauna  ferment  de  frământări  şi  tulburări  în  lume,  astăzi 
ele  par  a  domina  integral  şi  exclusiv  societatea  prin  inter¬ 
mediul  politicului :  nu  atât  teoretic,  cât  mai  mult  practic, 
lumea  —  prinsă  în  goana  drăcească  după  bunurile  vieţii  — 
tinde  să  valorifice  sensul  existenţei  în  această  perspectivă 
atât  de  limitată,  atât  de  neumană.  Cercetaţi  viaţa  oamenilor, 
motivele  care-i  mână  la  acţiune  —  şi  veţi  vedea  cât  de 
mărginite  sunt  năzuinţele  lor,  cât  de  pipăibile  scopurile  lor *, 

—  nici  o  transfigurare,  nici  o  înfiorare  a  altor  zări.  Ca  un 
pustiu  biciut  de  arşiţa  dogoritoare  şi  neîndurătoare  a  pati¬ 
milor  ţâşnite  din  inima  egoistă  a  trăirii  lor.  Iar  din  stratu¬ 
rile  adânci  ale  societăţii  se  aude  plânsul  nedreptăţii,  vuetuî 
răsvrătirii  şi  dorirea  măririi. 

Ce  valoare  mai  are  rugăciunea  în  faţa  acestui  ideal, 
care  nu  năzueşte  mai  mult  decât  să  împartă  bogăţiile  pă¬ 
mântului  tuturor  mâinilor  hrăpăreţe,  tuturor  gurilor  flămânde  ? 
Nu  apare  ea  ca  un  anacronism  al  altor  vremi,  rătăcit  în 
mijlocul  unei  societăţi  realiste,  care  nu  vânează  himere  ci 
bunăstare  materială  ?  Rugăciunea  stă  astfel  ascunsă  în  sugru¬ 
matele  nostalgii  ale  sufletului,  pe  cari  nimeni  nu  le  mai 
întreabă  ce  rost  ar  mai  fi  având  în  acest  veac.  Cum  s'ar 
mai  ruga  un  om  care  şi-a  robit  viaţa  pământului,  atunci 
când  Dumnezeu  chiamă  spre  sacrificiu,  în  schimbul  unei 
„neînsemnate“  bogăţii  sufleteşti?  Numai  în  caz  că  rugăciunea 
ar  reprezenta  o  valoare  social-economică,  numai  în  acest 

caz  mai  poate  pretinde  drepturi  la  existenţă.  Altfel  n’are 
ce  căuta  într'o  lume  aservită  unor  astfel  de  interese.  Unii 
o  uită  pentrucă  cuprinşi  în  valul  plăcerilor  terestre,  nu  mai 
au  „vreme"  şi  „gust"  pentru  altceva;  ceilalţi  o  părăsesc 
pentrucă  nu  serveşte  de  veşmânt  pentru  înlăturarea  dure¬ 
rilor  ce-i  rod,  Ceice  au,  ca  şi  ceice  n'au,  ancorându-şi  vre¬ 
rile  în  nonsensul  mărginirilor  terestre,  îngroapă  în  tăcerea 
adâncurilor  uitate  chemarea  rugăciunii.  Viaţa  devine  astfel 
o  clocotire  arzătoare  de  patimi,  fără  nici  un  sens,  E  admi¬ 
sibil  ca  rugăciunea  să  fie  un  „obiceiu",  un  „ce"  accesoriu 
al  vieţii:  fiecare  îşi  are  „ciudăţeniile"  lui  şi  epoca  noastră 
respectă  „libertatea".  Dar  a  face  din  ea  însăşi  axa  trăirii 
umane,  e  inadmisibil.  Obiecţiunea  priveşte  —  în  mare 
parte  —  şi  rostul  social  al  monahismului. 

Problema  e  aceasta :  ce  valoare  are  rugăciunea  în  per¬ 
spectiva  socială?  Ea  pare,  pentru  unii,  ca  un  act  gratuit, 
un  lux  artistic,  fără  urmări  practice.  Gustarea  tuturor  plă¬ 
cerilor  trupeşti,  ridicarea  mulţimilor  la  un  anumit  standard 
de  viaţă:  acesta  e  idealul.  Pentru  el  merită  să-ţi  jertfeşti 
toate  darurile  şi  toate  energiile.  Refugiul  rugăciunii  e  un 
„gust  curios"  sau  o  laşitate.  0  „ocupaţie"  nepotrivită,  ciu¬ 
dată  în  gâlgăirea  gălăgioasă  a  patimilor  şi  o  momeală  a 
poporului  spre  smârcurile  resemnării  fără  rod.  Unde  sunt 
darurile  sociale  ale  rugăciunii  ?  E  o  întrebare  ce-o  întâlnim 
adesea  şi  fie  că  descrierea  societăţii  actuale  e  justă  sau  puţin 
exagerată  (eu  am  redat  caracterizarea  ce  se  ventilează  în 
unele  cercuri)  —  îi  putem  răspunde  printr’o  altă  întrebare : 
este  vinovată  rugăciunea  de  aceste  stări,  sau  ele  sunt  con¬ 
secinţa  eliminării  ei  din  viaţă? 

Ne  mărginim  la  o  schiţare  de  orizonturi  a  cărei  con¬ 
cluzie  va  fi  suficient  de  edificatoare. 

Rugăciunea  este  actul  prin  care  mărturisim  practic, 
concret,  credinţa  în  realitatea  şi  existenţa  lui  Dumnezeu, 
Nu  numai  atât :  prin  ea,  viaţa  pământească  se  integrează  în 
efluviile  de  lumină  ale  vieţii  divine,  Căci  rugăciunea  este 
legătura  intimă,  directă,  dintre  om  şi  Dumnezeu,  prin  care 
viaţa  omenească  îşi  supune  vrerile  voinţei  divine,  se  pune 
de  bună  voie  sub  ocârmuirea  iubirii  dumnezeeşti.  Ceice  nu 

ştie  să  se  roage,  celce  fuge  de  înfiorările  sacre  ale  rugăciunii, 
nu  poate  fi  cu  adevărat  creştin  în  practica  vieţii  sale,  căci 
viaţa  creştină  este  viaţă  de  rugăciune,  de  permanentă  unire 
a  vrerilor  umane  cu  voia  lui  Dumnezeu,  Rugăciunea  gră- 
eşte  aşadar  despre  însoririle  cu  care  e  poleită  viaţa  în  tran- 
sfiguratoarea  revărsare  a  reflexelor  vieţii  veşnice,  Dionisie 
Areopagitul  compară  revărsarea  frumuseţii  divine  în  doru¬ 
rile  de  perfecţiune  ale  creaturii,  cu  răspândirea  razelor 
solare  peste  întreaga  fire.  Şi  e  natural  ca  acei  ce  se  strâ- 
duesc  a  fi  mai  înălţaţi,  piscurile,  să  primească  o  mai  abun¬ 
dentă  revărsare  de  lumină,  iar  ceice  se  dosesc  din  calea  ei 
să  se  sălăşluiască  în  întunerec.  Dumnezeu  nu  aşteaptă  decât 
să  se  deschidă  uşa  sufletului  (act  al  libertăţii  umane)  ca  să-l 
inunde  cu  strălucirea  razelor  Lui  harice,  cum  deschiderea 
uşii  unei  camere  în  faţa  răsăritului  soarelui  umple  de  lu¬ 
mină  tot  cuprinsul  ei. 

Care  e  puterea  ce  deschide  uşa  sufletului  spre  Dum¬ 
nezeu?  Rugăciunea,  Ea  desface  larg  chemările  inimii  spre 
îmbrăţişarea  luminii  ce  se  coboară  de  sus,  —  înalţă  pe  om 
spre  culmile  pe  care  sălăşlueşte  slava  lui  Dumnezeu  —  şi 
face  să  se  umplă  de  lumină  şi  cele  dinafară  şi  cele  din¬ 
lăuntru,  dar  mai  ales  acestea.  Viaţa  de  rugăciune  este  viaţa 
crescută  sub  oblăduirea  energiilor  harice,  cari  cioplesc  su¬ 
fletul  nu  din  întunecate  umbre  ci  din  strălumînările  ce¬ 
rului  :  îl  fac  să  fie  livadă  înflorită  a  Sf.  Duh,  - —  oglindă 
curată,  pură  a  strălucirii  divine.  Prin  ea  simţim  lucrarea 
atotprezenţii  şi  iubirii  lui  Dumnezeu  în  lume  şi  în  tainele 
sufletului.  Peste  îngustatele  zări  terestre  se  răsfrânge  ne¬ 
mărginirea  zărilor  divine,  —  peste  nemărginirea  neputin¬ 
ţelor  umane,  se  revarsă  tăria  neînfrântă  a  energiilor  harice : 
viaţa  nu  mai  e  tulburată  de  nestatornicia  motivelor  efemere 
şî  scopurilor  terestre,  ci  e  în  funcţie  de  iluminările  veşnice. 
Rugăciunea,  în  experienţa  ei  psihologică,  este  descătuşarea 
vieţii  din  îngrădirile  egoismului,  şi  axarea  ei  integrală,  prin 
dăruire  jertfelnică,  în  jurul  stelarelor  năzuinţi.  Dacă  inte¬ 
lectul  stabileşte  distanţa  „studiului"  între  obiect  şi  subiect, 
coborând  obiectul  sub  straşina  înţelegerii  Iui,  rugăciunea, 
învăluită  în  iubire,  tinde  să  dilate  subiectul  (sufletul)  până 
la  unirea  prin  asemănare  cu  obiectul  ei  (Dumnezeu).  Fierul, 

prin  acţiunea  focului,  îşi  schimbă  culoarea  şi  devine  ma¬ 
leabil  ;  sufletul,  prin  rugăciune,  sub  acţiunea  harului,  îşi 
schimbă  faţa,  progresând  în  asemănarea  cu  Dumnezeu,  şi 
devenind  o  unealtă  maleabilă  a  puterii  divine  în  lume,  un 
cristal  pur  ce  răsfrânge  măririle  lui  Dumnezeu  printre  oa¬ 
meni,  Cel  ce  atinge  culmile  rugăciunii  harice,  simte  cu  ade¬ 
vărat  că  nu  e  el  cel  ce  trăeşte,  ci  Dumnezeu  cel  sălăşluit 
într'ânsul.  Viaţa  de  rugăciune  e  viaţa  în  Dumnezeu,  sau 
viaţa  lui  Dumnezeu  în  noi.  Ea  este  un  ferment  activ  de 
transformare  a  sufletului  uman:  e  puterea  care  răstoarnă 
glia  sufletului,  făcând-o  să  dea  rod  însutit,  sub  ploaia  daru¬ 
rilor  divine  şi  harului  de  sus.  Prin  rugăciune  simţim  pre¬ 
zenţa  lui  Dumnezeu  în  noi,  şi  acţiunea  noastră  devine  ac¬ 
ţiune  teandrică:  lucrăm  în  lume  ca  fii  ai  lui  Dumnezeu,, 
după  asemănarea  lui  Dumnezeu, 

Cine  nu  cunoaşte  rugăciunea,  în  sensul  ei  adânc,  răs¬ 
colitor,  nu  cunoaşte  şi  nici  nu  simte  fiorul  desăvârşirii :  e  o 
epavă  pe  apele  vieţii,  bătută  de  vânturile  intereselor  mă¬ 
runte,  nu  un  mag  călăuzit  prin  pustiul  vieţii  de  raza  tre- 
murândă  din  înalturi.  Ce  este  în  primul  rând  viaţa  sfinţilor, 
dacă  nu  viaţă  de  rugăciune?  Prin  ea  sau  iluminat  toate 
celelalte  daruri,  toate  faptele  lor.  „Priveghiaţi  şi  vă  rugaţi, 
ca  să  nu  cădeţi  în  ispită  De  nu  vreţi  să  vă  asemănaţi 
copiilor,  cari  cred  că  lumea  se  sfârşeşte  pe  culmea  dealului 
unde  cerul  se  uneşte  cu  pământul,  rugaţi-vă,  căci  rugăciunea 
deschide  zăgazurile  orizontului  terestru,  ancorând  viaţa; 
prin  transfigurare,  în  „întunecatul  Ocean  de  lumină*'  al 
dumnezeirii,  Aceasta  e  porunca  Mântuitorului,  aceasta  e 
pilda  sfinţilor  şi  mărturia  vieţii  creştine. 

Dacă  rugăciunea  e  uşă  deschisă  spre  revărsările  de  lu¬ 
mină  ale  „Răsăritului  celui  de  sus",  economicul  şi  socialul 
reprezintă  raportul  omului  faţă  de  pământ  şi  semenii  săi. 
Pământul  are  în  el  atâtea  bogăţii  încât  ar  putea  trăi  pe  el 
mai  mulţi  oameni  decât  trăesc  astăzi.  Toţi  doresc  însă  ca 
pământul  să  fie  în  stare  a  umplea  butoiul  fără  fund  al  pof¬ 
telor  nesăţioase,  Aceasta  e  imposibil  pentru  toţi.  Este  drept 
ca,  din  această  cauză,  rugăciunea  să  fie  exclusă  din  viaţa 
zilnică  a  oamenilor?  Este  ea  vinovată  de  nedreptăţile  so¬ 
ciale  ? 

Nimeni  nu  poate  acuza  rugăciunea  că  ar  fi  izvorul  ra¬ 
pacităţii  celor  ce-şi  consideră  subalternii  ca  nişte  simple 
piese  de  maşină.  Dimpotrivă:  în  ea  ar  fi  singurul  remediu 
care  ar  pleca  inima  lor  spre  milă  şi  dreptate.  Dovada  o 
avem  In  stăpânii  creştini  —  oamenii  de  conştiinţă  —  că¬ 
rora  li  se  serveşte  nu  din  frică  sau  cu  ură,  ci  din  dragoste, 
împotriva  acestora  nu  se  ridică  niciodată  murmurul  prote¬ 
statar  al  revoltei.  Aşadar  isvorul  răului  pentru  cei  mulţi  şi 
umili,  este  tocmai  în  aplicarea  unei  concepţii  ce  nu  ştie  de 
Dumnezeu.  Ce  trebuie  să  opună  ei  acestor  inimi,  lipsite  de 
flacăra  dragostei  ?  Suflete  incendiate  de  răsvrătire  cuprinse 
în  vâltoarea  aceloraşi  vânări  după  plăceri,  sau  suflete  înflo¬ 
rite  în  lumină  prin  puterea  transfiguratoare  a  rugăciunii? 
Dacă  vin,  îndepărtaţi  de  Dumnezeu,  să  răstoarne  de  pe 
tron  pe  stăpânul  fără  inima,  rezultatele  simt  minime,  satis¬ 
facţiile  sunt  neînsemnate.  Pen truca  au  detronat  numai  chipul 
de  lut  şi  de  carne,  dar  acelaş  suflet  robit  de  patimi  stăpâ¬ 
neşte  vrerile  sociale.  Lumea  va  păşi  din  decadenţă  în  de¬ 
cadenţă,  pe  treptele  luptelor  nimicitoare  dintre  fraţi.  Ce 
deosebire  este  între  stăpânul  detronat  şi  stăpânul  cel  nou? 
Din  punct  de  vedere  al  concepţiei  de  viaţă  nici  una.  E 
drept  deci  să  ne  întrebăm:  cum  poate  crede  cineva  că  o 
concepţie  dezastruoasă  (într'un  caz)  poate  fi  remediul  eficace 
al  ruinelor  produse  tot  de  ea? 

Dacă  însă  opun  lumina  dreaptă  a  nobleţii  spirituale, 
situaţia  va  fi  alta.  Cine  e  certat  cu  pământul  nu  face  bine 
să  fie  certat  şi  cu  cerul:  pământul  îi  rezervă  durerea  mi¬ 
zeriei,  cerul  mângâierilor  stelare  şi-l  închide  singur.  De 
unde  va  veni  raza  nădăjduirilor  înalte  care  să-i  lumineze 
întunecimile  sufletului  ?  Inima  lui  devine  neagră  şi  amenin¬ 
ţătoare;  în  ea  nu  se  poate  cuibări  decât  ura  necruţătoare 
care  n'aduce  nici  o  mulţumire,  decât  satisfacţia  tristă  a 
distrugerii.  Este  aceasta  o  stare  de  dorit?  Desigur  că  nu: 
peste  rănile  trupului  şi  ale  sufletului  rugăciunea  revarsă  unt¬ 
delemnul  mângâierii  şî  lacrimile  tămăduirii.  Pe  de  altă  parte, 
de  unde  va  răsări  atmosfera  de  bună  'nvoire  între  oameni, 
dacă  nu  porneşte  nici  de  sus,  nici  de  jos?  Atitudinea 
creştină  nu  este  răsplătirea  răului  cu  rău,  ci  învingerea 
răului  prin  bine.  Spre  a  fi  biruitor  asupra  răului  exterior, 

trebue  să-l  înfrângi  în  primul  rând  în  tine :  altfel  n’ai  făcut 
nimic.  Aceasta  nu  e  resemnare,  ci  puterea  biruitoare  a  lu¬ 
minii,  căci  ce  folos  e  dacă  un  întunerec  înlocueşte  un  alt  în- 
tunerec?  Desigur  că  o  astfel  de  atitudine  cere  sacrificiu  şi 
tărie  morală:  câţi  martiri  nu  s'au  fertfit  pentru  biruinţa 
creştinismului!  Cealaltă  atitudine  nu  cere  şi  ea  sacrificii, 
poate  şi  mai  mari?  Cu  o  deosebire:  prima  reprezintă  un 
progres,  aceasta  reprezintă  un  regres.  Rezolvarea  problemei 
sociale  depinde  în  mare  parte  de  desvoltarea  simţământului 
de  comunitate  morală. 

Privind  problema  in  general,  ajungem  la  aceleaşi  con¬ 
cluzii,  Perspectiva  economistă  este  unilaterală:  nu  econo¬ 
micul  constituie  inima  vieţii,  nu  el  e  suprema  aspiraţie 
umană.  De  ce  ?  Pentrucă  specificul  uman  nu  rezidă  în  ne¬ 
voile  trupului,  ci  în  nostalgiile  sufletului,  şi  în  jurul  acestor 
nostalgii  trebuesc  ierarhizate  toate  celelalte  raporturi,  A 
vedea  în  bucuriile  efemere  ale  vieţii  ultimul  sens  al  ei,  în¬ 
seamnă  a  reduce  pe  om  la  stadiul  animalităţii  instinctive. 
Ori  aceasta  e  imposibil,  adică  e  permanentizarea  durerii  şi 
nemulţumirii  spirituale,  Dacă  albinele  s.  ex,  şi-au  găsit  in¬ 
stinctiv  formula  organizării  lor  „sociale"  în  cadrul  căreia 
îşi  desfăşoară  viaţa,  omenirea  balansează  între  diverse  sisteme 
social-economice,  fără  a  fi  în  stare  să  realizeze  prin  vreunul 
bunăstarea  pe  care  o  visează.  Nedreptatea  este  în  perma¬ 
nenţă  isvorul  tuturor  frământărilor  sociale.  De  ce  această 
instabilitate  şi  nemulţumire  cu  formele  de  organizare  ale 
vieţii?  Pentrucă  bazele  trăirii  umane  nu  sunt  pur  instinc¬ 
tive.  Orizonturile  terestre  sunt  incapabile  să  scoată  ome¬ 
nirea  din  impasul  tragediei  ce-i  frământă  inima.  Oricât  de 
minunat  ar  fi  un  sistem  social,  dacă  bazele  lui  sunt  exclusiv 
economice,  îi  lipseşte  ceva,  care  îl  face  nepotrivit:  e  ca  o 
locomotivă  admirabil  lucrată  şi  aranjată,  în  care  arde  focul, 
dar  cazanele  sunt  goale.  Nici  nu  merge  şi  îi  şi  crapă  caza- 
nele,  căci  nu  are  forţa  aburului  care  s’o  puie  în  mişcare. 
Aceeaşi  forţă  lipseşte  tuturor  orânduirilor  sociale  cari  igno¬ 
rează  specificul  ce-1  adaogă  spiritul  vieţii  umane.  Se  zice 
că  omul,  în  faţa  unei  situaţii,  află  întotdeauna  mai  multe 
soluţii,  din  cari  alege,  de  obiceiu,  pe  cea  mai  ineficace ;  dar 
animalul  n'are  decât  o  singură  soluţie  şi  cea  mai  bună. 

Adevărată  integral  sau  numai  parţial,  aserţiunea  grăeşte  de¬ 
spre  temeliile  neinstinctive  ale  aşezărilor  omeneşti,  căci  dacă 
instinctul  ar  fi  legea  vieţii  omeneşti,  societăţile  umane  s'ar 
asemăna  şi  în  stabilitate  cu  felul  organizării  animale.  Insta¬ 
bilitatea  aceasta,  chiar  setea  de  dreptate,  este  dovada  fap¬ 
tului  că  nu  trebuie  uitat  aportul  spiritului  în  viaţa  socială. 
In  dosul  relaţiunilor  social-economice,  trebuie  să  stea  rela- 
ţiunile  moral  spirituale.  Fără  transformarea  acestora  e  im¬ 
posibilă  o  reală  transformare  a  societăţii.  Cum  ar  fi  posi¬ 
bilă  o  organizare  dreaptă,  când  se  înlătură  tocmai  elementul 
esenţial  prin  care  organizarea  devine  fapt?  Ştiut  este  că, 
în  baza  libertăţii,  sufletul  poate  fi  târât  pe  cărările  de  în- 
tunerec  ale  patimei  sau  ridicat  spre  zările  de  lumină  ale 
virtuţii.  O  societate  care  uită  acest  fapt,  oricâte  revoluţii 
ar  face,  nu  schimbă  nimic  din  esenţa  stărilor  sociale :  se 
schimbă  stăpânii,  dar  supuşii  nedreptăţii  tot  rămân.  In  reali¬ 
tate  nu  există  robi  şi  stăpâni,  ci  o  turmă  de  sclavi  ai  plă¬ 
cerilor  terestre , . . 

Ancorarea  vieţii  în  mărginirile  economicului,  este  în¬ 
cadrarea  ei  în  tragedia  permanentă  a  instabilităţii  şi  re¬ 
voltei  fără  sens  şi  fără  rezultat.  Problema  socială  nu  se 
poate  rezolva  în  afara  duhului  jertfelnic  al  dragostei  — 
mireasmă  a  sufletului  înrourat  cu  luminile  divine  ale  ha¬ 
rului.  Numai  într'o  atmosferă  morală  şi  spirituală  creată 
de  realitatea  vie  a  dragostei  creştine  se  vor  rotunji  şi  ni¬ 
vela  raporturile  sociale  şi  pacea  înfrăţirii  va  sălăşlui  in  su¬ 
flete:  comunitatea  spirituală  a  Bisericii  îşi  va  imprima  ti¬ 
parul  asupra  vieţii  sociale  transformând-o  într'o  comunitate 
morală.  Cel  ce  are  va  înţelege  că  nu  are  ca  să  nedreptă¬ 
ţească  pe  alţii  şi  ca  să-şi  astâmpere  poftele,  ci  ca  să  dea 
fiecăruia  ce  i  se  cuvine,  să  transforme  buna  lui  stare  în 
isvor  de  binecuvântări  sociale ;  iar  cel  ce  nare  se  va  simţi 
ridicat  la  demnitatea  de  om  preţuit  şi  răsplătit  pentru  munca 
lui.  Lanţurile  robiei  antice  erau  virtual  frânte,  odată  cu 
propoveduirea  iubirii  creştine;  lanţul  nedreptăţii  răsvră- 
titoare  va  fi  definitiv,  frânt  atunci  când  această  dragoste  va 
fi  devenit  o  realitate  'în  inima  tuturor  oamenilor.  Unii  con¬ 
damnă  pe  sfinţii  Apostoli  —  pentrucă  —  spre  a  avea  timp 
de  propovăduire  n’au  mai  voit  să  se  ocupe  de  cele  mate- 

riale  ale  primei  comunităţi  creştine:  poate  de  aici  ar  ii 
ieşit  un  sistem  social  valabil  peste  veacuri.  Dar  tocmai 
această  „renunţare"  nu  este  o  atitudine  de  condamnat,  ci 
hotărârea  care  indică  metoda  rezolvărilor  finale,  definitive : 
împărţirea  bunurilor  pământeşti  după  cumpene  omeneşti  este 
zadarnică  şi  nesatisfăcătoare,  dacă  în  societate  nu  se  temei- 
niceşte  duhul  mântuitor  al  dragostei.  întâi  împărăţia  lui 
Dumnezeu  şi  toate  celelalte  se  vor  adăuga :  aceasta  e  con¬ 
cepţia  care  nu  schimbă  numai  aparenţele  —  „masca"  —  nu 
învălurează  numai  suprafaţa  vieţii,  ci  o  schimbă  în  adân¬ 
curi,  din  temelii.  Dragostea  sinceră,  reală,  neşovăitoare, 
este  singura  forţă  care  poate  pune  temelii  de  dreptate  şi 
milă  organizării  sociale,  Dostoiewski  descrie  în  „Visul  unui 
om  ridicul“  imaginea  unei  societăţi  ideale  şi  conchide : 
„Oamenii  pot  fi  frumoşi  şi  fericiţi,  fără  a  pierde  puterea 
de  a  trăi  pe  pământ . . ,  Intr'o  zi,  într’un  ceas  s’ar  putea 
îndeplini  totul,  Iubiţi-vă  unii  pe  alţii:  iată  tot!  Un  stră- 
vechiu  adevăr,  vechiu  de  câteva  veacuri", 

.  ,  ,  Aceasta  însă  însemnează  a  trăi  sensul  vieţii  de 
aici,  în  funcţie  de  vrerile  divine.  Căci  dragostea  nu  e  o 
cucerire  a  voinţei  „umanitariste",  sau  a  idealului  „sociali- 
zator"  :  ea  nu  poate  fi  impusă  prin  legi  constrângătoare  sau 
cristalizată  în  lumina  unui  crez  terestru.  Ea  ţâşneşte  din 
isvoarele  harice  cari  gâlgâie  în  smerenia  sufletului  înge- 
nunchiat  în  rugăciune.  E  o  încununare  a  vieţii  de  rugă¬ 
ciune.  De  ce  ?  Pentrucă  prin  rugăciune  dragostea  de  Dum¬ 
nezeu  devine  vie,  fierbinte  —  iar  prin  această  dragoste, 
şi  dragostea  de  oameni. 

Rugăciunea  este  recunoaşterea  insuficienţii  noastre  şi 
a  dependenţei  de  Dumnezeu,  Ori  răul  de  care  sufere  so¬ 
cietatea  modernă  este  hipertrofia  eului,  încrederea  neţăr¬ 
murită  în  puterile  biruitoare  ale  omului.  Ştiinţa  a  făcut  în¬ 
ceput  înstăpânirii  umane  peste  întinderile  universului  şi  în¬ 
gâmfarea  luciferică  a  întunecat  mintea  şi  inima  acestui 
„stăpân",  Eul  empiric  —  lipsit  de  orice  normă  şi  călăuzire 
ca  o  apă  fără  matcă  —  a  fost  aşezat  în  cenirul  vieţii.  Re¬ 
zultatul  este  clocotitoarea  răvăşire  de  patimi  şi  plăceri  de¬ 
şarte,  cari  mână  „turma"  omenească  spre  sângeroasele  per¬ 
spective  revoluţionare,  Abia  astăzi  se  observă  că  stăpânul 

naturii,  în  loc  să  fie  cu  adevărat  stăpân,  e  un  biet  sclav 
al  poftelor  sale.  Maşina  civilizatorie  a  ucis  sufletul,  pentrucă 
s’a  pus  în  centrul  vieţii.  Diagnosticul  societăţii  moderne  îl 
găsim  strigat  cu  indignare  sau  disperare  în  atâtea  opere  re¬ 
cente;  Alexis  Carrel  ne  dă  imaginea  sintetică  a  dezastrelor 
pe  cari  le  trăim.  Dar  în  privinţa  soluţiilor,  orbecăim  încă 
după  soluţii  „originale".  De  aceea  intre  mai  multe  soluţii, 
adesea  alegem  pe  cea  mai  slaba.  Toţi  sunt  de  acord  să 
constate  o  relaxare  a  funcţiunilor  morale  şi  spirituale,  chiar 
şi  a  inteligenţii,  prin  înglodarea  sufletului  în  mlaştina  păca¬ 
tului,  Soluţia  însă  o  caută  pe  de  lături,  fără  a  lovi  în 
inima  problemei.  Şi  adevărul  acesta  este :  renaşterea  mo¬ 
rală  şi  spirituală  nu  are  energii  suficiente  în  rezervoarele 
egocentrismului  uman,  sau  nu  ştiu  cărui  imanentism,  ci  în 
revărsarea  peste  vrerile  lui  a  energiilor  divine,  Precum 
pasărea  nu  poate  sbura  în  vid,  cu  toate  forţele  ce  le  are, 
nici  sufletul  cu  toate  puterile  lui  nu  se  poate  înălţa  pe  culmi 
când  apelează  numai  la  forţele  ce  le  are.  Experienţa  mo¬ 
dernă  dovedeşte  neputinţa  voinţei  umane,  dacă  e  despărţită 
de  Dumnezeu,  Singura  voinţă  care  transformă,  transfigu¬ 
rează,  este  voinţa  isvorâtă  din  har,  adică  din  puterea  rugă¬ 
ciunii.  Şi  experienţa  puterii  harice,  simţirea  povăţuim  di¬ 
vine  în  inimă,  se  înfrăţeşte  cu  „zdrobirea"  voinţii  naturale 
sub  voia  lui  Dumnezeu ;  sufletul  îşi  simte  slăbiciunea  şi  in¬ 
suficienţa  şi  aleargă  sub  ocrotirea  iui  Dumnezeu  —  ca  Dum¬ 
nezeu  să-şi  lucreze  în  el  fapta  Sa  —  şi  lucrarea  lui  să  fie 
teoformă.  Aceasta  e  o  experienţă,  un  fapt,  nu  teorie.  Căci 
cine  nu  poartă  „jugul"  lui  Hristos,  îşi  târăşte  viaţa  sub 
jugul  lumii:  „autonomia"  egocentrică  este  o  iluzie  care  se 
răsbună  crud  asupra  celor  ce  cred  într  ansa.  Culmile  spiri¬ 
tualităţii  nu  sunt  piscurile  egocentrismului  provocator  —  ci 
culmile  smereniei  creaturale.  Acest  adevăr,  acceptat  odată, 
devine  realitate  vie  prin  rugăciune.  Prin  viaţa  de  rugăciune 
facem  început  lucrării  nu  în  felul  omenesc  al  interesului  per¬ 
sonal,  ci  în  felul  divin  al  iubirii  mântuitoare.  Căci  Dum¬ 
nezeu  e  iubirea  şi  cel  ce  devine  asemenea  lui,  e  iubire. 
Astfel  se  rezolvă  paradoxul,  care  opreşte  pe  unii  în  nedu¬ 
merire  r  a  iubi  pe  Dumnezeu  nu  însemnează  a  uita  de  oameni 
şi  invers  ?  Nu,  Din  contră :  nu  există  adevărată  iubire  de 

oameni  fără  sau  în  afara  iubirii  de  Dumnezeu.  Nu  pen- 
trucă  ni  s'ar  fi  poruncit  ca  darurile  recunoştinţei  ce  le  da¬ 
torăm  lui  Dumnezeu  să  le  revărsăm  peste  aproapele  nostru, 
ci  ca  un  fapt  constrângător  şi  evident:  nimeni  nu-şi  poate 
iubi  cu  adevărat  semenii  decât  dacă  îi  iubeşte  ca  Dum¬ 
nezeu,  dacă  e  asemenea  iubirii  divine.  De  aceea  celce  zice 
că  pe  Dumnezeu  iubeşte  şi  pe  oameni  urăşte,  mincinos  este : 
a  fi  asemenea  cu  Dumnezeu,  e  a-ţi  topi  fiinţa  în  iubire. 
Iubire  practică,  activă  pentru  mântuirea  celor  pierduţi. 
Astfel  se  nţelege  cum  cele  mai  înalte  piscuri  de  iubire  faţă 
de  Dumnezeu  şi  de  oameni,  le  găsim  printre  marii  contem¬ 
plativi,  Ar  părea  ciudat,  dar  aşa  este,  Intr 'adevăr,  nu  este 
semnul  celei  mai  arzătoare  iubiri  faptul  că  devin  făclii  ru¬ 
gătoare  către  Dumnezeu  pentru  păcatele  lumii?  Cine  ar 
putea  spune  cât  de  mare  este  rodul  rugăciunii  lor  pentru 
îndreptarea  şi  mersul  orânduelilor  umane? 

Cărora  însă  îe  repugnă  misterul  şi  rezultatele  pur  spi¬ 
rituale  (deşi  si  acestea  influinţează  asupra  socialului),  Ie 
punem  în  faţă  toată  cultura  bizantină  şi  cea  medievală  (oc¬ 
cidentală)  care  e  convertirea  asprelor  aşezăminte  antice  sau 
barbare,  prin  râvna  duhului  monahal,  în  întocmiri  şi  creaţii 
de  aspect  creştin.  Aceşti  „nebuni  pentru  Hristos",  ca  şi 
orice  adevărat  creştin,  au  fost  în  stare  să  sângereze  nu 
numai  pentru  rănile  psihice,  ci  şi  pentru  toate  durerile  fi¬ 
zice  ale  omenirii :  în  fiecare  nedreptăţit  al  vieţii,  în  fiecare 
victimă  a  mizeriei  sociale,  in  fiecare  bătrân  fără  ajutor, 
bolnav  fără  sprijin,  copil  al  nimănui,  ei  vedeau  pe  însuşi 
Hristos  suferind  în  variatele  feţe  ale  suferinţii  umane.  A 
iubi  pe  Hristos,  e  a  fi  solidar  cu  suferinţa  care  roade  su¬ 
fletul  şi  trupul  omenirii,  a  plânge  cu  El  —  a  te  jertfi  cu 
El,  De  aici  au  răsărit  spitalele,  azilurile,  orfelinatele,  toată 
opera  samaritanismuîui  creştin.  Duhul  creştin  pătrunde  toate 
mădularele  şi  formele  societăţii  şi  îe  mână  spre  viziunea 
ferîcitoarelor  stări,  ce  deatâta  vreme  le  aşteptăm.  Gândiţi-vă 
care  ar  fi  aspectul  societăţii  dacă  în  toate  inimile  s’ar  răs¬ 
frânge  o  frântură  din  această  iubire  a  sfinţilor,  din  marea 
Şi  necuprinsa  iubire  a  lui  Dumnezeu  faţă  de  făpturile  sale. 
De  aceea  avem  dreptul  să  pledăm  pentru  valabilitatea  mo¬ 
nahismului  chiar  în  perspectiva  anumitor  „rosturi  sociale", 

dar  mai  ales  să  amintim  că  soarta  unei  mai  drepte  orân¬ 
duiri  sociale  nu  este  în  întregime  în  mâinile  economiştilor, 
ci  în  mare  parte  e  în  energiile  transfiguratoare  ale  rugă¬ 
ciunii,  care  apleacă  voinţa  umană  sub  aripa  de  lumină  a 
voinţei  divine.  Prin  aceasta  nu  se  neagă  economicul  şi  so¬ 
cialul:  e  numai  înlăturarea  preeminenţei  exclusive  ce  i  se 
dă  şi  cordonarea  lui  în  ierarhia  valorilor  umane.  E  recu¬ 
noaşterea  faptului  că  spiritualul  are  influinţă  şi  în  domeniul 
social  şi  o  influinţă  care  nu  poate  fi  negată,  fără  suferinţă. 

Darul  social  al  rugăciunii  este  iubirea  practică ,  activă 
şi  nici  un  economist  nu  poate  da  un  dar  mai  mare  decât 
acesta.  Ea  şterge  lacrima  suferinţii  de  pe  obrazul  omenirii 
şi  poate  transfigura  nu  numai  adâncurile  sufletului,  ci  şi  re¬ 
flexele  exterioare  ale  feţii,  astăzi  atât  de  îngândurate  şi 
întunecate. 

Dar  oare  nu  e  mai  bine  să  ne  împărţim  viaţa  în  două  ? 
Nu  e  rugăciunea  faţa  sufletului  inundată  în  lumina  divină, 
iar  socialul  faţa  sufletului  înlăcrămată  de  sbuciumul  dure¬ 
rilor  terestre?  Despărţirea  aceasta  tranşantă  nu  e  valabilă, 
în  viaţă,  tocmai  pentrucă  e  acelaş  suflet,  şi  nu  două,  care 
se’ndreaptă  şi  spre  Dumnezeu  şi  spre  lume.  Cum  rezol¬ 
varea  durerilor  sociale  depinde  de  sufletul  care  se  temeini- 
ceşte  în  formele  organizatorii,  e  evident  că  niciodată  rui¬ 
nele  fumegânde  ale  răvăşitoarelor  uri  de  clasă  nu  vor  pieri 
din  zarea  întunecată  a  istoriei,  dacă  sufletul  uman  nu  va 
fi  transformat  în  flacăra  aprinsă  de  iubire  prin  revărsările 
harului  divin.  Orice  sisteme  s'ar  încerca  în  afara  acestor 
zări  spirituale,  nu-s  satisfăcătoare:  ar  fi  a  lega  nostalgiile 
umane  într'un  grajd  modern,  crescătorie  de  rasă,  în  care 
omenirea  mănâncă,  trăeşte  biologic  şi  moare  fără  nici  un 
sens,  decât  cel  animalic.  Ori  pentru  aceste  nostalgii  ale  ne¬ 
muririi,  „raiul11  pe  care  ni-1  îmbie  pământul  e  deabia  un 
început  de  întunerec,  nu  o  revărsare  de  lumină.  Căci  lu¬ 
mina  vieţii  coboară  de  sus:  isvoarele  spiritualului,  cu  re- 
percursiuni  în  toate  domeniile  de  activitate  sunt  în  Dumnezeu. 

Concluziile,  cred,  se  desprind  clare :  Viaţa  „socială11 
animală  e  pur  instinctivă,  de  aceea  şi  neschimbătoare. 
Viaţa  socială  umană  depăşeşte  cadrele  instinctive:  de  aici 
posibilitatea  de  perfecţionare.  Sufletul  aduce  un  element 

nou,  pe  linia  căruia  trebuie  să  se  stabilească  destinul  evo¬ 
lutiv  al  societăţii.  O  reducere  la  animalitatea  instinctivă, 
tocmai  de  aceea,  e  o  imposibilitate.  Viitorul  societăţii  umane 
nu  trebuie  căutat  in  automatismul  „furnicarului",  ci  în 
înălţimea  unei  comunităţi  morale  şi  spirituale  care  respiră 
în  atmosfera  iubirii,  Ceeace  este  instinctul  „social"  la  ani¬ 
male,  are  iubirea  ca  analog  în  societatea  umană :  ea  e  legea 
prin  care  şi  aceasta  poate  deveni  stabilă  şi  satisfăcătoare. 
Nu  ne  vom  face  iluzii  în  privinţa  posibilităţii  de  realizare 
integrală  a  acestui  ideal,  dar  pentru  aceasta  nu  mai  puţin 
ne  incumbă  să  luptăm  pentru  infiltrarea  acestui  duh  în  so¬ 
cietate,  ca  prin  el  progresul  social  să  fie  într'adevăr  o  rea¬ 
litate,  De  aceea  nu  ne  îndoim  de  darul  social  al  rugăciunii, 
nici  de  influinţa  binefăcătoare  ce  o  pot  avea  asupra  progre¬ 
sului  uman  marile  personalităţi,  cu  inima  înflorită  în  rugă¬ 
ciune.  Ceice  cred  că  Dumnezeu  e  departe  de  problema  so¬ 
cială  şi  deci  rugăciunea  nu  e  necesară,  exclamă :  mare  este 
puterea  sufletului!  Prin  această  „putere",  înţeleg  forţa  Iui 
explozivă,  distrugătoare,  Dar  prin  aceasta  ei  dovedesc  că 
n’au  înţeles  nimic  din  problematica  societăţii  umane;  căci 
puterea  sufletului  e  mare  şi  frumoasă  mai  ales  pe  cărările 
de  lumină  ale  desăvârşirii,  prin  care  şi  societatea  se  apropie 
de  idealul  ce  stă  în  zarea  dorurilor  omeneşti.  Şi  această 
desăvârşire  e  lucrarea  harului  rugăciunii.  Cu  adevărat  mare 
este  puterea  sufletului  în  Dumnezeu:  ea  mută  nu  numai 
munţii,  răstoarnă  nu  numai  barierele  nedreptăţii  sociale, 
ci  schimbă  însăşi  fizionomia  vieţii  umane  şi  purifică  întu- 
nerecul  haotic  al  atmosferei  sociale. 

Cu  toată  clocotitoarea  viaţă  cotidiană  prinsă  în  vâl¬ 
toarea  patimilor,  desgustul  zădărniciei,  simţământul  amar  al 
deşertăciunii,  ca  şi  simţământul  mărginirilor  terestre,  îşi 
.apleacă  umbra  peste  inima  neamurilor  şi  le  mână  spre  mi- 
jirea  altor  întocmiri:  cerul  îşi  ninge  nostalgiile  luminii  peste 
însetările  sufletului.  Dar  fără  frângerile  rugăciunii,  însetarea 
veacului  după  Dumnezeu  rămâne  chemarea  unei  disperări 
ce  nu-şi  găseşte  făgaşul.  Rugăciunea  este  cărarea  apropierii 
de  Dumnezeu ¥,  ea  este  şî  cărarea  apropierii  iubitoare  faţă 
de  oameni.  Căci  singurul  remediu  al  durerii  umane  este 
în  convertirea  ei  către  sensurile  zărilor  divine,  Dar  numai 
ceice  se  roagă  cu  adevărat  simte  şi  înţelege  acest  adevăr, 

-  103 


PRIVEGHIAŢI  Şl  VĂ  RUGAŢI 

DESPRE  RUGĂCIUNEA  DUHOVNICEASCĂ  Şi  TREPTELE  CARE 
DUC  LA  VEDEREA  LUMINII  CEREŞTI.  CENTURIILE  CĂLUGĂ¬ 
RILOR  CALIST  Şl  IGNATIE  CEI  ZIŞI  XANTOPOLi 1 

Traducere  de  Preot  Căpitan  GH.  SECAŞ 
CAPITOLUL  XIV 

De  voeşte  cineva  să  meargă  în  :  iguranţă  pe 
calea  „linişte!  în  Domnul1*  va  trebui  mai 
’nainte  de  toaie  pe  lângă  lepădarea  desă¬ 
vârşită  de  toate  lucrurile  lumeşti,  să  se  le¬ 
pede  şi  de  sine  încredinţându-se  unui  con¬ 
ducător  duhovnicesc. 

In  numele  marelui  Dumnezeu,  al  Mântuitorului  nostru 
lisus  Kristos,  care  a  zis:  „Eu  sunt  lumina,  viaţa  şi  adevărul, 
calea  şi  poarta  către  Dumnezeu  Tatăl,"  „prin  mine  de  va 
intra  cineva  se  va  mântui  şi  va  intra  şi  va  ieşi  şi  păşune 
va  afla"  (Ioan  8,  12;  10,  9),  va  afla  fără  îndoială  păşune 
spre  mântuire. 

Fii  cu  grije  la  ceeace  îţi  spunem  şi  la  sfătuirea  cin¬ 
stită  pe  care  ţi-o  dam:  Lepădându-te  desăvârşit  de  toate 
lucrurile  lumeşti,  alege-ţi  potrivit  îndemnurilor  din  Scripturi, 
o  călăuză  (un  duhovnic).  Te  vei  sili  aşadar  cu  râvnă  să 
afli  un  conducător  şi  învăţător  ortodox  (care  să  nu  rătă¬ 
cească  în  învăţătură)  şi  care  pentru  ceeace  propovădueşte 
să  aducă  mărturii  şi  adeveriri  din  sf.  Scriptură,  Acest  în¬ 
văţător  să  fie  un  om  duhovnicesc,  al  cărui  fel  de  vieţuire, 
să  conglăsuiască  cu  predica  lui:  să  fie  bogat  în  cunoştinţe, 
smerit  cu  duhul,  bun  în  toate  privinţele,  aşa  precum  arată 
dumnezeeştile  cuvinte  ca  un  învăţător  să  aibă  Duhul  lui 
Hristos. 


1  Vezi  „Revista  Teologică"  XXVIII,  1938  p.  497-500  şi  XXIX,  1939  p.  26-34. 
114-117. 

Daca  Tai  aflat,  atunci  leaga-te  de  el  ca  de  tatăl  tău 
trupesc,  ca  un  fiu  plin  de  dragoste  una  cu  el  în  trup  şi 
suflet.  De  acum  înainte  ţine-te  în  toată  nevoinţa  ta  de  în¬ 
drumările  lui,  priveşte  la  el  nu  ca  la  un  om,  ci  ca  la  în¬ 
suşi  Hristos.  Alungă  departe  dela  tine  orice  neîncredere, 
orice  îndoială,  ba  orice  părere,  voinţă  sau  dorinţă  a  ta  şi 
urmează  pas  cu  pas  pe  îndrumătorul  tău,  Conştiinţa  ta  să 
fie  o  oglindire  a  lui,  care  să  nu  reflecteze  altceva,  decât 
desăvârşita  dăruire  a  ta  fără  nicio  rezervă  în  seama  con¬ 
ducătorului  tău  duhovnicesc. 

Dacă  însă  vreodată  diavolul,  care  urăşte  virtutea,  ar 
adânci  în  cugetul  tău  ceva  protivnic,  atunci  întoarce- te  la 
tine  însuţi,  păzindu-te  de  neascultare  ca  de  foc  şi  înfruntă  cu 
înţelepciune  pe  ispititor.  Nu  conducătorul  este  călăuzit  de 
ucenic,  ci  ucenicul  este  îndrumat  de  conducătorul  său.  Nu 
voiu  avea  eu  de  judecat  asupra  învăţătorului  meu,  ci  învă¬ 
ţătorul  asupra  mea,  precum  spune  acela,  care-şi  are  numele 
dela  scară !  şi  care  dă  un  asemenea  răspuns.  Intr’adevăr, 
nimic  nu  rupe  mai  sigur  scrisoarea  de  vinovăţie  a  greşelilor 
noastre  şi  nimic  nu  ne  scrie  mai  sigur  pe  tabla  celor  aleşi 
decât  o  astfel  de  călăuzire,  adică  lăsarea  de-a  fi  călăuzit. 

Domnul  nostru  lisus  Hristos  a  mers  pe  aceeaşi  cale ;  ne 
arată  acest  lucru  Apostolul  Pavel  şi  Evangheliile.  Domnul 
lisus  petrecând  între  noi  in  trup,  s'a  Supus  întru  totul  voinţei 
Părintelui  Său  ceresc.  El  n'a  fost  binevoitor  numai  oame¬ 
nilor  (Luca  2,  14),  ci  s'a  învrednicit  şi  de  cuvântul  Tatălui, 
,.S'a  smerit  pe  sine,  ascultător  făcându-se  până  la  moarte, 
iar  moarte  de  cruce.  Pentru  aceasta  şi  Dumnezeu  l-a  prea- 
înălţat  pe  el  şi  i-a  dăruit  nume,  mai  presus  de  tot  numele" 
(Fîlîpeni  2,  8  şi  9),  Cum  ar  putea  aşa  dar  să  spună  cineva, 
în  nesocotinţă,  şi  să  primească  cuvântul  că  el  se  va  împăr¬ 
tăşi  de  slava  Domnului  nostru  lisus  Hristos  şi  de  răsplată 
dela  Tatăl  ceresc,  dacă  nu-şi  alege  să  meargă  pe  calea  pe 
care  a  mers  conducătorul  şi  învăţătorul  nostru  lisus  Hristos? 

învăţăcelul  de  voieşte  să  ajungă  asemenea  învăţătorului 
său,  trebuie  să  se  silească  cu  toată  puterea  sufletului  său,. 


1  Ioan  Scărarul  P.  Gr.  88,  c.  6S2  A.  B, 

să  păşască  pe  urmele  vieţii  şi  faptelor  învăţătorului;  să-l 
aibă  zi  de  zi  înaintea  ochilor  ca  pe-o  pecete,  ca  pe-o  icoană 
minunată.  Stau  scrise  despre  însuşi  Domnul  Iisus  Hristos 
următoarele;  „Şi  era  supunându-se  lor“  (Luca  2,  51).  Iar 
Mântuitorul  însuşi  zice :  „Fiul  omului  n'a  venit  să  i  se  slu- 
jască  lui,  ci  să  slujească  el“  (Mateiu  20,  28),  Şi  atunci  va  fi 
oare  cineva  care  ar  voi  să  trăiască  altfel,  după  buna  sa 
plăcere  şi  alegere  şi  fără  conducător?  Un  astfel  de  ins  mai 
crede  el  că  duce,  potrivit  Scripturii,  o  viaţă  în  Dumnezeu? 
Nici  decum :  unul  ca  acesta  calcă  peste  prăpăstii, 

loan  Scărarul  zice:1 2  „Precum  acela  care  nu  are  con¬ 
ducător  rătăceşte  în  calea  sa,  aşa  merge  uşor  la  rătăcire 
şi  acela  care  umblă  de  capul  său  pe  calea  vieţii  monahale, 
apoi  de-ar  avea  înţelepciunea  tuturor  oamenilor". 

Din  această  pricină,  marea  mulţime  a  acelora,  ca  să 
nu  zicem  a  tuturor  celor  cari  vieţuiesc  în  nesupunere,  nu 
fac  altceva  decât  risipesc,  cu  toate  că-şi  dau  mare  silinţă 
să  adune,  pentrucă  nu  adună  în  duhul  Domnului  {Luca  1 1, 23). 
Iarăşi  alţii  adună  —  vai  lor  —  în  loc  de  grâu  neghină,  pen¬ 
trucă  umblă,  precum  am  spus,  după  capul  lor  şi  după  bună 
plăcerea  lor.  Şi  ce  este  mai  plin  de  primejdii  (pentru  viaţa 
duhovnicească)  decât  aceasta?  Ioan  Scărarul  este  mărturie 
vie  şi  în  această  privinţă  când  scrie : 3  „Voi  ceice  vă  în¬ 
cumetaţi  a  vă  desbrăca  pentru  lupta  mărturisirii  duhovni¬ 
ceşti  şi  cari  voiţi  să  purtaţi  jugul  lui  Hristos  pe  grumazul 
vostru,  dar  ale  voastre  păreri  le  încărcaţi  mai  departe 
pe  spatele  altora  şi  cari  avutul  vostru  voiţi  a-1  avea 
curând  acasă  pentru  a  vă  bucura  apoi  de  slobozenie,  voi 
cari  voiţi  să  înotaţi  peste  marea  cea  mare  purtaţi  pe  ma¬ 
nile  altora,  ştiţi  oare  că  aţi  voit  să  alegeţi  o  cale  scurtă 
şi  aspră,  dar  ea  ascunde  o  rătăcire  în  sine,  şi  aceea  se  nu¬ 
meşte:  viaţa  bunului  său  plac?  Cine  însă  a  părăsit  odată 
buna  sa  plăcere,  acela  nu  va  umbla  numai  în  faptele  bune 
duhovniceşti  şi  lui  Dumnezeu  plăcute,  ci  va  fugi  în  ele.  A 
fi  supus  însemnează  a  se  lepăda  de  sine,  chiar  şi  în  faţa 
lucrurilor  bune,  până  la  sfârşitul  vieţii. 


1  Scala  Paradişi  IV.  P.  Gr,  88 

2  P,  Gr.  88  c.  680  B.  C. 

Tu  (frate)  care  ai  înţeles  acestea  cu  înţelepciune  şi  care 
partea  cea  bună  ţi-ai  ales,  care  nu  se  va  lua  dela  tine 
(Luca  10,  40)  şi  care  doreşti  sa  ajungi  la  turnul  ceresc  al 
„ iiniştei ",  urmează  îndreptărilor  dumnezeeşti,  aşa  cum  ţi-au 
fost  arătate;  îmbrăţişează,  mai  presus  de  orice,  nevoinţa 
ascultării  şi  prin  aceasta  —  îndată  —  „ liniştea ", 

Deoarece  precum  viaţa  faptelor  este  o  treaptă  pregă¬ 
titoare  a  vederii  (luminei  de  sus),  aşa  este  supunerea  în 
ascultare  treapta  pregătitoare  a  „liniştei“.  „Nu  muta  gre- 
n iţa  veche  pe  care  părinţii  tăi  au  aşezat-o"  (Pilde  22,  28). 
„Vai  aceluia  care  este  singur11  (Eclesiast  4,  10),  Dacă  pui  un 
astfel  de  început  bun  ca  temelie  lăcaşului  Duhului  sfânt, 
vei  ajunge  cu  vremea  să-l  şi  isprăveşti  în  chip  minunat. 
Un  proverb  ne  spune :  „Un  început  nevrednic  face  de  ru¬ 
şine  toată  lucrarea ;  pe  de  altă  parte,  celce  cu  cinste  începe 
va  ridica  clădire  aleasă  şi  frumoasă,"  cu  toate  că  uneori  se 
poate  întâmpla  dimpotrivă,  dar  aceasta  va  atârna  de  pro¬ 
pria  noastră  voinţă. 

(Va  urma). 


(se) 

IN  CHESTIUNEA  REFACERII  BISERICII  CELEI  UNA 
PĂRERI  LE  UNUI  ORTODOX  RUS  DIN  DIASPORA 1 

Lucrarea  de  cunoaştere  reciprocă  şi  de  apropiere  dintre  dife¬ 
ritele  confesiuni  creştine,  în  vederea  unuia  şi  aceluiaş  scop :  refacerea 
unităţii  istorice  a  Bisericii  lui  Hristos-Iisus,  formează  preocuparea  de 
predilecţie  a  tuturor  creştinilor  de  bună  credinţă.  Ea  însă  este  mult 
mai  dorită  şi  chiar  înaintata,  atât  în  ideile  emise,  cât  şi  în  faptele 
săvârşite,  în  apusul  creştin,  atât  cel  catolic,  cât  şi  cel  protestant.  Fi¬ 
reşte,  atât  premisele  dela  care  se  pleacă,  cât  şi  concluziile  ia  care  se 
ajunge,  diferă  dela  confesiune  la  confesiune.  Intr’un  fel  se  crede  şi 
se  lucrează  pentru  îndeplinirea  acestui  nobil  scop  în  biserica  romano- 
catolică,  şi  în  alt  fel  se  crede  şi  se  lucrează  în  biserica  anglicană, 
sau  în  cea  protestantă  reformată  sau  evanghelică. 

Oricum  s’ar  lucra  şi  oricare  ar  fi  datele  problemei  apropierii 
între  biserici,  datori  suntem,  ca  unii  cari  ne  găsim  în  centrul  pro¬ 
blemei  însăşi,  —  căci  nu  se  poate  vorbi  nici  în  drept,  nici  în  fapt  de 
apropierea  şi  de  unirea  bisericilor,  fără  să  se  ia  în  consideraţie  poziţia 
Bisericii  ortodoxe  de  răsărit  —  să  luăm  în  cercetare  toate  laturile 
acestei  probleme  şi  să  spunem  răspicat  punctul  de  vedere  al  Bisericii 
noastre  ortodoxe. 

Inir’adevăr,  lucrarea  de  apropiere  între  biserici  s’a  arătat  şi  se 
arată  rnai  zeloasă  şi  mai  activă  după  râsboiul  mondial.  Ea  se  mani¬ 
festă  în  congrese  creştine  care  sau  ţinut  mai  ales  în  apus.  La  ele  au 
luat  parte  reprezentanţi  ai  tuturor  confesiunilor  protestante.  Dela  ele 
n’au  lipsit  nici  reprezentanţii  Bisericii  ortodoxe  de  răsărit.  Ceeace  s’a 
constatat  şi  se  constată  încă,  este  absenţa  constantă,  sistematică  şî 
chiar  voită  dela  aceste  reuniuni  creştine  a  bisericii  romano-catolice, 
care  concepe  cu  totul  altfel  această  lucrare  de  cunoaştere  şi  apropiere 
a  bisericilor. 

Lucrările  scrise  de  teologii  romano-catolici  asupra  acestei  pro¬ 
bleme  sunt  numeroase.  Nu  lipsesc  nici  revistele  speciale  în  care  se 
discută  această  problemă.  Iată,  de  pildă,  una  dintre  ele,  „Irenikon" , 
cea  mai  activă  în  lucrarea  de  apropiere  între  catolicism  şi  Ortodoxie, 
a  publicat  la  loc  de  cinste  un  articol  al  unui  ortodox,  cu  privire  la 


1  Vezi:  Zenkovschij  V.:  Sur  le  theme  oecumenique,  articol  in  reoista  „Irenikon", 
nr.  3—4,  1939,  p.  209—231. 


108 


problema  unirii  bisericilor,  Este  vorba  de  articolul  teologului  rus 
V.  Zenkovskij-,  „Sur  le  theme  oecumenique",  în  care  sunt  schi¬ 
ţate  principiile  care  trebue  să  stea  la  temelia  oricărei  lucrări  practice 
creştine  în  vederea  refacerii  „ trupului  lai  Hristos",  Biserica  cea  una. 
Însemnătatea  problemelor  puse  de  autorul  rus  în  acest  articol  nu  poate 
şi  nu  trebue  să  scape  nimănui,  cu  atât  mai  puţin  teologilor  ortodocşi 
români. 

Ce  vrea  să  spună  autorul  rus  în  acest  studiu  ?  Nici  mai  mult  nici 
mai  puţin  decât  să  arate  normele  după  care  trebue  să  se  lucreze  în 
vederea  apropierii  bisericilor  creştine,  catolică,  anglicană,  protestantă 
de  Biserica  ortodoxă  de  răsărit,  ca  şi  insuficienţele  de  ordin  teologic, 
istoric  şi  psihologic  care  caracterizează  mişcarea  ecumenică  de  până 
azi.  La  drept  vorbind,  cele  câteva  idei  pe  care  autorul  le  expune  aci, 
sunt  simple  reflexii  ale  unui  om  preocupat  la  maximum  de  arzătoarea 
problemă  a  apropierii  confesiunilor  occidentale  şi  orientală. 

Mişcarea  ecumenică  despre  care  atât  de  mult  se  vorbeşte  în 
vremea  noastră,  îmbrăţişază  curente  diferite,  unite  între  ele  numai 
prin  scopul  lor  final,  dar  care  nu  se  aseamănă  nici  în  premisele,  nici 
în  programul  şi  nici  în  metodele  lor.  Oricum  ar  fi  ea  înfăţişată,  mişcarea 
ecumenică  prezintă  profunde  şi  esenţiale  deosebiri  chiar  în  sânul  ei, 
ca  şi  în  manifestările  ei  exterioare.  Aşa  de  pildă,  poziţia  bisericii 
romano- catolice  faţă  de  mişcarea  ecumenică  este  cu  total  deosebită  de 
poziţia  Bisericii  ortodoxe  de  răsărit.  Din  această  deosebire  rezultă  şi 
poziţia  pe  care  au  adoptat-o  anglicanii  şi  mai  ales  protestanţii. 

Punctul  cel  mai  nevralgic  al  mişcării  ecumenice  îl  constitue  di¬ 
vergenţa  între  premisele  înseşi  ale  ecumenismului,  în  problematica  sa 
teologică,  în  învăţătura  despre  Biserică  în  aspectul  său  istoric,  în  po¬ 
sibilitatea  aplicării  noţiunii  de  biserică  confesiunilor  creştine  care  au 
pierdut  taina  hirotoniei,  şi  altele  fp.  210), 

La  greutăţile  de  ordin  teologic-dogniatic  se  adaugă,  spune  autorul, 
cele  de  ordin  istoric  şi  psihologic.  Dacă  este  adevărat  că  se  simte 
pretutindeni  urgenta  dorinţă  ca  forţele  spirituale  ale  Evangheliei  lui 
Hristos  să  fie  puse  toate  la  unison  pentru  a  putea  lupta  contra  du¬ 
hului  ruinător  al  lumii  acesteia,  apoi  nu  este  mai  puţin  adevărat  că 
trecerea  dela  cuvinte  la  fapte  se  găseşte  abia  în  faşe,  sau  cum  se 
exprimă  însuşi  autorul,  „le  mouvement  oecumenique  en  est  encore  ă 
son  printemps “  fp.  211).  Şi  deoparte  şi  de  alta,  prea  ne-am  obicinuit 
să  trăim  în  hotarele  noastre  confesionale,  socotind  diviziunile  din  Bi¬ 
serica  lui  Hristos  ca  o  boală  veche,  care  nu  ne  mai  face  rău  şi  nici 
nu  rte  mai  dă  sentimentul  vinovăţiei  noastre  universale  în  existenţa 
însăşi  a  acestor  diviziuni,  Vina  universală  nu  constă  numai  în  faptul 
realizării  acestor  diviziuni,  ci  mai  ales  în  obicinuinţa  şi  în  resemnarea 
la  care  s’a  ajuns. 

Cu  toate  acestea,  un  fapt  real  nu  poate  scăpa  neobservat  şi 
anume,  că  opera  ce  se  îndeplineşte  in  vederea  apropierii  Bisericilor  îşi 

are  cauzele  sale  care  i-aa  dat  naştere.  După  ce  aminteşte  de  rolul 
jucat  de  Vladimir  Soloviev  în  problema  unirii  bisericilor,  Z.  arată  că 
„ tema  ecumenică “  s'a  pas  sau,  mai  exact,  a  fost  pusă  in  toată  am¬ 
ploarea  şi  gravitatea  ei  de  imigrarea  bisericii  ruseşti  în  apusul  catolic 
şi  protestant.  Contactul  constant  pe  care  biserica  ortodoxă  rusească, 
refugiată  in  ţările  apusene,  l-a  trăit  şi-l  trăieşte  dela  isbucnirea  revo¬ 
luţiei  comuniste  în  Rusia,  a  pus  în  discuţie  o  întreagă  serie  de  che¬ 
stiuni  de  ordin  teologic  pendinte  între  biserica  romano-catolică,  prote¬ 
stantă  şi  cea  ortodoxă.  Datorită  deci  acestui  contact,  spune  autorul, 
multe  din  vechile  formule  cu  care  erau  obişnuiţi  ortodocşii  ruşi,  sau 
adeverit  ca  inexacte,  ne  mai  răspunzând  realităţii ■  Multe  s' au  schimbai 
mai  ales  în  ce  priveşte  spiritul ■  de  înţelegere  faţă  de  creştinătatea  apu¬ 
seană.  Fundamentala  schimbare  este  aceea,  că  s’a  pus  în  plină  lumină 
un  nou  sentiment  de  fraternitate  în  Hristos,  întemeiat  pe  dragoste,  iar 
din  punct  de  vedere  dogmatic,  constatarea  că  mult  mai  multe  şi  mai 
de  preţ  sunt  elementele  care  ne  unesc  în  Hristos,  decât  cele  ce  ne 
despart.  Sentimentul  acesta  este  şi  trebue  să  rămână  la  temelia  miş¬ 
cării  ecumenice.  Prin  urmare,  această  schimbare  se  dator eş te  „apari¬ 
ţiei  providenţiale “  a  emigrării  ruseşti  in  Europa  apuseană. 

Din  acest  contact  permanent  s’a  ajuns  la  dobândirea  convingerii 
că  oricare  ar  fi  confesiunea  căreia-i  aparţin  creştinii  apuseni,  ei  sunt 
fraţii  noştri  în  Iisus  Hristos.  Faptul  acesta  este  de  mare  importanţă 
teologică,  deoarece  cu  ajutorul  Iui  ajungem  la  un  nou  dar  neluat  in 
seamă  adevăr  şi  anume  că.  cu  toate  deosebirile  ce  despart  pe  creştinii 
apuseni  catolici  şi  protestanţi  (anglicani,  reformaţi,  evanghelici),  et 
constituesc  totuşi  o  unitate  spirituală  a  întregii  creştinătăţi  apusene, 
„ca  un  fel  de  omogenitate  in  tipul  său  spiritual “  (p.  214),  Şi  tocmai 
acesta  este  elementul  care  desparte  Ortodoxia  de  restul  creştinătăţii. 

Faţă  de  acest  tip  spiritual  de  creştini,  Ortodoxia  se  simte  atrasă 
într’un  fel  sau  altul  spre  o  lucrare  creştinească,  în  vederea  unei  apro¬ 
pieri,  cu  toate  deosebirile  ce  le  despart.  Dar  în  ce  o  priveşte,  Biserica 
ortodoxă  orientală  rămâne  pe  punctul  să  de  vedere  tradiţional,  care  o 
face  tare  „într’un  fel  de  neutralitate  sui  generis Dacă  din  punct  de 
vedere  dogmatic  Biserica  ortodoxă  de  răsărit  se  simte  mai  aproape 
de  biserica  romano-catolică,  apoi  nu  tot  astfel  stau  lucrurile  faţă  de 
anglicani  şi  de  protestanţi.  In  practică  însă,  Biserica  noastră  s’a  ţinut 
întotdeauna  rezervată  faţă  de  gesturile  şi  cuvintele  de  prietenie  pe 
care  biserica  romano-catolică  le-a  manifestat  —  şi  cu  bună  dreptate 
dealtfel,  —  pe  câtă  vreme  gravele  deosebiri  dogmatice  şi  culturale  n’au 
împiedecat  pe  cea  dintâi  să  ia  parte  la  lucrarea  de  apropiere  în're 
confesiunile  protestante  şi  ea,  deoarece  aceste  confesiuni  au  acelaşi 
sentiment,  dacă  nu  chiar  mei  pronunţat,  ca  şi  Ortodoxia,  faţă  de  sistemul 
de  înglobare  şt  de  dominare  care  stă  la  temelia  organizaţiei  Bisericii 
romano-catolice,  tradus  in  cele  două  dogme:  primatul  papal  şi  infaili¬ 
bilitatea  papii. 

O  mişcare  ecumenică  însă  la  care  biserica  romano-catolică  re¬ 
fuză  să  ia  parte,  este  sortită,  spune  autorul,  unui  mare  eşec,  pentru 
motivul  că  apusul  creştin,  cu  toate  formele  sale  de  manifestare,  con- 
stitue  un  singur  tot,  un  singur  tip  spiritual.  Dacă  biserica  romano- 
catolică  refuză  sistematic  să  ia  parte  la  mişcarea  ecumenică,  este  dela 
sine  înţeles  că  Ortodoxia,  care  constitae  un  singur  tip  creştin,  nu 
poate  să  păşească,  cu  sorţi  de  izbândă,  la  refacerea  unităţii  istorice 
a  Bisericii  lui  Hrisios. 

Afirmaţia  autorului  este  plină  de  adevăr.  Căci  marea  schismă 
din  1054  pune  faţă  in  faţă  două  Biserici  cu  două  teologii,  care,  fără 
să  se  contrazică  in  afirmarea  dogmelor  fundamentale  ale  Bisericii  lui 
Hristos,  le  explică  după  metode  şi  în  spirit  diferite.  Marea  reformă 
din  sec.  XVI  însă  a  dat  un  sens  nou  actului  din  1054.  Formal.  Btse- 
serica  ortodoxă  se  găseşte  despărţită  de  biserica  protestantă  care  se 
ivea.  Iaiă-ne  deci  despărţiţi  şi  de  unii  şi  de  alţii  prin  acelaş  zid. 

Toate  mişcările  de  apropiere  care  aa  pornit  şi  pornesc  din  sânul 
diferitelor  confesiuni  protestante  în  vederea  apropierii  bisericilor,  sunt 
bine  venite,  dar  sunt  şi  rămân  imperfecte  şi  neputincioase,  când  este 
vorba  de  marea  problemă  a  unirii  bisericilor.  Cel  mult  ele  pot  pregăti 
terenul  acestei  uniri.  Acelaşi  lucru  se  poate  spune  şi  de  biserica  ro¬ 
mano-catolică,  care,  pe  căi  lăturalnice  şi  precise,  cu  metode  prozelitiste  • 
—  ca  şi  când  Dumnezeul  Ortodocşilor  ar  fi  un  Dumnezeu  „de  rangul 
al  doilea "  sau  Mântuitorul  lisus  Hrisios  nar  fi  Fiul  Tatălui  şi  pentru 
unii  şi  pentru  alţii  —  şi  cu  insinuări  şi  prezentări  lipsite  de  dragostea 
creştină,  încearcă  să  atragă  la  ea  Biserica  ortodoxă.  Astfel  de  metode 
produc  tocmai  efectul  contrar.  Pentru  biserica  romano-catolică  unirea 
înseamnă  pur  şi  simplu  supunere.  Şi  tocmai  acest  spirit  şi  această 
metodă  fac  infructuoase  încercările  de  apropiere  a  bisericilor. 

Deaceea,  ideea  ecumenică  în  vederea  unei  unităţi  creştine  reale 
şi  pozitive,  nu  poate  să  fie  posibilă  decât  atunci  când  apusul  se  va 
regăsi  anul  şi  acelaş,  unit  şi  împăcat.  Numai  atunci  lucrarea  ecume¬ 
nică  va  putea  vedea  îndeplinită  sfânta  dorinţă  a  unirii  apusului  cu 
răsăritul.  Este  o  greşală  profundă  pe  care  o  săvârşesc  mai  ales  ca¬ 
tolicii  când  încearcă  o  apropiere  de  Ortodoxie,  peste  capul  confesiunilor 
protestante  care,  încă  odată,  aparţin  bisericii  romano-catolice,  cu 
care  constituiesc,  ca  toate  deosebirile,  o  singură  familie  :  apusul  creştin. 
Numai  atunci  deci  se  poate  vorbi  de  o  unire  a  apusului  cu  răsăritul 
pe  baze  istorice  şi  dogmatice  ce  le  erau  comune  până  la  anul  1054. 
Să  se  revină  deci  la  climatul  acelor  vremuri  şi  aşa,  şi  numai  aşa,  va 
fi  ca  putinţă  o  astfel  de  lucrare.  Fireşte  că  asemenea  afirmaţiuni  se 
isbesc  de  cerbicia  romano-catolică. 

Ideile  autorului  rus  sunt  pline  de  înţeles  şi  nu  pot  să  fie  neglijate 
decât  în  dauna  însăşi  a  realizării  ideii  împăcării  bisericilor  creştine. 
Ele  sunt  in  acelaş  timp  şi  un  puternic  avertisment  dat  pe  deoparte 
fraţilor  catolici  cari  sistematic  ocolesc  adevărata  cale  ce  duce  la  apro- 

pierea  bisericilor,  folosind  metoda  prozelitismului  şi  a  insinuării,  mai 
-ales  printre  ortodocşi.  Nu  mai  puţin  instructive  sunt  ideile  autorului 
pentru  fraţii  noştri  uniţi,  cari  nu  înţeleg  că  desprinzându-se  dela  sânul 
Bisericii  noastre  ortodoxe  române,  constituiesc  totuşi  un  singur  tip  cu 
noi  şi  prin  urmare  firesc  şi  logic  lucra  este  să  revină  la  matca  din 
care  au  ieşit,  —  iar  de  de  altă  parte  teologilor  ortodocşi,  cari  în  entu¬ 
ziasmul  lor  pentru  mişcarea  ecumenică  sunt  ispitiţi  să  nesocotească 
.adevăratul  aspect  al  problemei  apropierii  bisericilor. 

Diacon  HARALAMB1E  COJOCARI ) 

\+) 

LA  LUPTĂ  DREAPTĂ! 

Cea  mai  populată  şi  mai  primejdioasă  sectă  dela  noi,  baptismul, 
a  făcut  recent  un  nou  şi  însemnat  pas  întru  consolidarea  poziţiilor  pe 
cari  şi  le-a  câştigat  în  mijlocul  obştei  româneşti. 

Furişată  în  staulul  turmei  dreptcredincioase  pe  căile  condamna¬ 
bile  pe  cari  le-au  arătat  şi  alţii  şi  noi  cu  diferite  prilejuri,  secta  bap¬ 
tistă  —  dupăce  a  profitat  din  belşug  de  lipsa  noastră  de  trezvie  pi- 
menică,  rupând  din  trupul  Bisericii  celei  adevărate  multe  inimi  însetate 
de-o  viaţă  religioasă  intensă  dar  incapabile  să  distingă  calea  cea 
dreaptă  care  să  le  conducă  la  izvoarele  ei  —  a  isbutit  încă  în  primii 
ani  după  întregirea  României  să-şi  legalizeze  „ furtul “  de  suflete,  obţi¬ 
nând  recunoaşterea  şi  proteguirea  legilor  Ţării.  Astăzi  ea  se  organi¬ 
zează.  Şi  organizarea  sectei  însemnează  —  cum  spuneam  mai  sus  — 
consolidarea  poziţiilor  câştigate.  Noul  ei  „ statut “  a  fost  aprobat  şi 
publicat  în  „ Monitorul  Oficial “  (nr.  din  10  Februarie  a.  c.J.  Potrivit 
prevederilor  lui,  predicatorul  baptist  pătrunde  în  şcoală  şi  în  garni¬ 
zoane,  pentru  a  se  îngriji  de  educaţia  religioasă  a  aderenţilor  lui. 

înainte  de  a  purcede  la  examinarea  amănunţită  a  situaţiei  create 
prin  acest  „statut",  prevenim  pe  cucernicii  noştri  preoţi  că  de-acum 
încolo  se  vor  întâlni  cu  inamicul  dreptei  credinţe  şi  pe  poziţiile  arătate. 
Predicatorul  baptist  are  aproape  aceleaşi  drepturi  ca  şi  noi.  Prin  ur¬ 
mare,  s'a  sfârşit  cu  indiferenţa  tradiţională  faţă  de  umblările  lui. 
Trebue  să  acceptăm  lupta.  Şi  s’o  ducem  la  isbăndâ.  Prin  conduita 
noastră  de  fiecare  zi  şi  prin  propovăduirea  neincetată  a  adevărului 
care  face  viu,  suntem  datori  să  trântim  în  calea  inamicului  o  baricadă 
de  nestrăbătut,  iar  pe  cei  rătăciţi  să-i  aducem  la  brazdă. 

Mai  mult  decât  orice,  ne  trebue  astăzi  trezvie.  Drept  aceea,  pri - 
veghiaţi  şi  lucraţi  până  este  ziuă!... 

Dr.  CRIGORIE  T.  MARCU 

Dr.  Vasile  Gheorghiu:  BISERICA  SFÂNTULUI  MORMÂNT. 
Cernăuţi,  „Glasul  Bucovinei"  1939,  p.  34. 

Teolog  savant  şi  pelerin  pios,  marele  nostru  dascăl  de  teologie 
şi  de  viaţă  creştinească,  profesorul  Dr.  Vasile  Gheorghiu,  ca  în  tot 
ce-a  scris  şi'n  tot  ce-a  propovăduit,  împleteşte  şi’n  această  carte 
erudiţia  cu  rugăciunea.  Stilul  său  îmbălsămat  de  cucernicie,  crează 
în  jurul  fiecărui  subiect  pe  care-1  tratează  o  atmosferă  de  credinţă 
curată  şi  adâncă,  aşa  încât  observi  şi  te  convingi  că  tot  ceea  ce  scrie 
şi  tot  ceeace-ţi  spune  se  încadrează  în  rugăciune,  într’una  din  rugă¬ 
ciunile  slujbei  pe  care  o  oficiază  la  altarul  ştiinţei  teologice  şi  a 
vieţii  bisericeşti,  de  mai  multe  decenii. 

Istoria  bisericii  Sfântului  Mormânt,  scrisă  în  urma  unui  pelerinaj 
la  locurile  sfinte,  întreprins  de  autor  împreună  cu  alţi  închinători,  la 
Paştile  anului  1930,  este  o  scurtă,  clară  şi  cât  se  poate  de  completă 
prezentare  a  dramaticei  vieţi  ce  i-a  fost  hărăzită  locaşului  de  închinare 
ridicat  deasupra  Sfântului  Mormânt. 

Dăinuirea  locaşului  acestuia  în  pofida  tuturor  prolivniciilor, 
ridicarea  lui  din  toate  încercările,  supravieţuirea  şi  menţinerea  lui 
în  slavă  şi  cinste  din  ce  în  ce  mai  mare,  oglindeşte  parcă  viaţa  în¬ 
tregii  corăbii  a  Domnului  nostru  Iisus  Hristos  cu  toate  sbucîumările 
şi  luptele  pe  cari  le-a  dat,  ieşind  biruitoare  din  toate.  Vremea  şi 
oamenii  au  adunat  vifor  de  pierzare  în  jurul  amândoura,  dar  nu 
le-au  biruit  şi  nici  porţile  iadului  nu  le  vor  birui. 

Pe  lângă  istorisirea  vieţii  bisericii  Sfântului  Mormânt,  autorul 
ne  descrie  tot  ceea  ce  este  frumos  şi  edificator  în  jurul  inimii  acesteia 
a  creştinătăţii  şi'n  legătură  cu  ea,  făcând  observaţii  şi  sublinieri  isvo- 
râte  dintr'un  suflet  plin  de  evlavie  şi  de  sfântă  emoţie  trăită  în  preajma 
celui  mai  de  seamă  sanctuar  ai  Bisericii  creştine. 

Cetirea  scrierii  venerabilului  Părinte  Profesor  Dr.  Vasile  Gheorghiu, 
mi-a  reamintit  şi  mi-a  reîmprospătat  momentele  pe  cari  le-am  trăit 
la  picioarele  dascălului  nostru  atunci,  când  după  întoarcerea  sa  din 
pelerinaj,  l-am  ascultat  cu  înfiorare  greu  de  cuprins  în  cuvinte,  con- 
ferenţiind  mişcat  şi  parcă  iluminat,  despre  cetatea  şi  Mormântul  sfânt. 
Purtaţi  pe  aripile  cuvântului  său  vibrant,  plin  de  căldură  şi  de  senină¬ 
tate,  l-am  însoţit  atunci  pe  drumurile  sfinte  ce  le-a  străbătut,  şi'n 
tovărăşia  dsale,  am  făcut  acum  un  nou  pelerinaj. 

Studiul  Părintelui  Gheorghiu,  prin  cuprinsul  ştiinţific  şi  prin 
duhul  în  care  este  scris,  ni  se  prezintă  ca  unic  în  literatura  româ- 

nească,  şi  el  vădeşte  pe  pelerinul  cucernic  Ia  locurile  sfinte,  care  a 
dat  savantului,  prin  pelerinajul  său,  prilej  şi  pentru  o  călătorie  de 
studiu  totodată.  Dr,  LIVIU  STAN 

Gfc 

Candid  C,  Muştea:  0  DINASTIE  DE  PREOŢI  ŞI  PROTOPOPI: 
RADU  TEMPEA  (Şase  generalii  de  preoţi  şi  protopopi  din  aceeaşi 
familie).  Instit.  de  Arte  grafice  „Astra“.  Braşov  1939.  118  p.  Lei  75. 

Propuneam  deunăzi,  la  una  din  conferinţele  preoţeşti  ale  trac- 
tului  Braşov,  ca  acest  tract  să  premeargă  cu  pilda  sa  şi  să  pună  bază 
unui  fond  anual  de  cel  puţin  20.000  mii  Lei  pentru  cumpărarea  de  cărţi 
teologice  şi  de  zidire  sufletească. 

Intemeiam  propunerea  pe  două  fapte  :  Acest  tract  are  în  inima 
sa  o  veche  ctitorie  voevodalâ,  biserica  Sf.  Nicolae,  care  a  fost  în 
trecutele  vremi  centrul  vieţii  spirituale  şi  stâlpul  de  rezistenţă  orto¬ 
doxă  în  aceste  părţi  ardelene. 

In  imediata  ei  apropiere,  se  zăreşte  şi  azi  cea  mai  veche  şcoală 
românească  din  Ardeal,  înfiinţată  cu  mult  înainte  de  şcolile  dela  Blaj. 
Pela  1494  această  şcoală  era  din  lemn,  iar  o  sută  de  ani  mai  târziu 
a  fost  zidită  din  piatră.  Preoţii  dela  Sf.  Nicolae  au  fost  cei  dintâi  dascăli 
ai  ei  (diaconul  Oprea  continuat  de  un  şir  lung  de  urmaşi),  Despre 
spiritul  înalt  şi  bogăţia  cunoştinţelor  care  se  predau  în  această  şcoală, 
trimitem  la  descrierea  ei  făcută  de  nepărtinitorul  istoric  bisericesc 
Prof.  I.  Lupaş  şi,  mai  recent,  comunicată  braşovenilor  într'o  conferinţă, 
de  dl  Dr.  Ioan  Mateiu,  Rectorul  Academiei  Comerciale  din  Cluj 
(Comemorarea  profesorului  Aurel  Ciortea,  „Gazeta  Transilvaniei”  nr, 
95  şi  96  din  1939). 

Al  doilea  considerent  care  impune  preoţimii  din  Ţara  Bârsei 
să  aibă  în  Braşov  o  bogată  bibliotecă  teologică  e  faptul  că  în  Braşov 
a  sârguit  mai  întâi  pentru  slova  românească  un  alt  cărturar,  venit 
de  peste  munţi,  diaconul  Coresi.  Spuneam  atunci  că  nu  se  poate  ca 
în  oraşul  lui  Coresi  şi  lângă  ctitoria  iubitorului  de  învăţătură  Domn 
Neagoe  Basarab  să  se  stingă  dorul  de  lumină  şi  zidire  sufletească 
şi  să  lipsească  o  asemenea  bibliotecă . 

Convingerea  aceasta  s'a  întărit  şi  mai  mult  citind  cartea  Păr. 
prof.  C.  Muşlea,  dela  liceul  „Şaguna"  din  Braşov,  Concluzia  generală 
a  acestei  cuprinzătoare  lucrări  este  că  Braşovul,  prin  biserica  Sf.  Ni¬ 
colae  şi  slujitorii  ei,  a  fost  un  puternic  centru  de  viaţă  spirituală  şi  o 
cetate  neînfricată,  apărătoare  a  ortodoxiei.  Stăpânitorii  burgului  Braşov 
l-au  închis  cu  ziduri  puternice  de  piatră ;  slujitorii  altarului  dela  Bise¬ 
rica  Sf.  Nicolae,  oţelindu-şi  puterile  în  luptă,  s’au  înarmat  sufleteşte  şi 
au  apărat  cetatea  românismului  şi  a  ortodoxiei  de  aci.  De  câte  ori 
au  fost  târâţi  în  faţa  magistratului  din  Braşov  numai  membrii  familiei 
Radu  Tempea,  se  vede  din  cartea  Păr.  Muşlea ! 

Această  carte  cuprinde  nu  numai  viaţa  celor  6  preoţi  Tempea, 
ci  însăşi  viaţa  bisericii  Sf,  Nicolae,  vreme  de  aproape  un  veac  —  şi 
încă  cel  mai  sbuciumat,  am  putea  spune. 

Unora  din  Tempeşti  puterea  lor  de  muncă  şi  vremea  le-a  în¬ 
găduit  să  continue  spiritul  cărturăresc  al  înaintaşilor  şi  să  dea  lu¬ 
crări  apreciate  pentru  timpul  acela. 

Astfel  Radu  Tempea  II,  începe  a  scrie  la  1716  Cronica  bisericii 
Sf.  Nicolae,  pe  care  dealtfel  o  începuse  Protopopul  Vasile,  pe  la  anul 
1659,  primul  cronicar  al  acestei  biserici. 

Un  alt  Tempea,  al  V-lea  din  generaţie  (1768 — 1824),  a  rămas  în 
amintirea  posterităţii  sub  numele  de  „Grămăticul11.  Diacon  şi  mai  apoi 
preot  la  biserica  Sf,  Nicolae,  trece  ca  preot  militar  şi  în  cele  din 
urmă  ajunge  „director  al  şcoalelor  naţionaliceşti  neunite  româneşti 
din  marele  Prinţipat  al  Ardealului". 

„Elegant  la  trup  şi  la  minte"  cum  ni-1  prezintă  cronicarul  străin, 
înzestrat  cu  o  cultură  aleasă,  Radu  Tempea  V  scrie  a  doua  gramatică 
românească. 

Deşi  pe  unele  locuri  dă  o  explicaţie  nefirească  cuvintelor,  totuşi 
această  lucrare  l-a  aşezat  pe  Tempea  între  „apostolii  românismului". 
Ea  a  fost  de  mare  folos  nu  numai  şcolarilor,  ci  tuturor  celor  cari 
neştiind  altă  limbă,  nu  se  puteau  folosi  de  gramatica  latină  a  iui 
Micu-Şincai,  nici  de  cea  nemţească  a  lui  Ion  Morariu  (p,  55). 

Ultimul  dintre  Tempeşti,  hărţuit  de  neplăceri  cu  epitropii  bise¬ 
ricii  şi  amărât  că  la  altarul  la  care  au  servit  atâţia  înaintaşi  ai  lui 
nu  găseşte  un  loc  cuvenit  —  căci  epitropii  de  multe  ori  se  opuneau 
preoţilor  —  trece  graniţa  şi  ajunge  cel  dintâi  rector  al  seminarului 
din  Râmnicul-Vâlcii,  înşirându-se  astfel  între  descălecătorii  culturali 
ai  Ardealului  în  Vechiul  Regat.  Aici  este  apreciat  şi  stimat  de  colegi 
ca  un  întemeietor  de  şcoală,  iscusit  organizator  şi  bun  pedagog. 

Ceilalţi  preoţi  din  familia  Tempea  nu  s'au  distins  în  mod  deosebit. 
Poate  nu  le-a  îngăduit  împrejurările.  Dar  toţi  Tempeştii  —  cu  slăbi¬ 
ciunile  pe  care  le-au  avut  „purtând  trup  şi  vieţuind  în  lume"  —  au 
fost  aprigi  şi  neînfricaţi  apărători  ai  credinţei  ortodoxe  şi  nu  s'au 
lăsat  ademeniţi  nici  de  ispitirile  viclene  şi  de  prigoanele  papistaşe  şi  nici 
de  mustrările  aspre  ale  stăpânirii  săseşti  din  oraş. 

Cartea  Păr,  prof,  Muşlea,  scrisă  într'un  stil  ales  şi  curgător, 
documentată  şi  nepărtinitoare,  aduce  o  însemnată  contribuţie  la  istoria 
vieţii  religioase  a  acestei  biserici  domneşti  şi  îl  consacră  pe  autor 
drept  cel  mai  de  seamă  istoriograf  al  ei,  Intr’adevăr,  Pâr,  Muşlea  nu 
e  la  cea  dintâi  publicaţie  de  acest  gen,  Sf,  Sa  a  scos  din  documente, 
cronici  şi  mai  ales  din  arhiva  municipiului  Braşov  —  al  cărei  asiduu 
vizitator  şi  priceput  cunoscător  este  —  figura  atâtor  protopopi  de 
altădată  ai  Braşovului  ca :  Eustatie  Grid,  Gheorghe  Haines,  Bratu 
Baiul  şi  fiul  său  Nicolae  şi  Bartolomeiu  Baiulescu.  , 

Trebue  să  recunoaştem  că  această  carte  Ie  întrece  pe  celelalte, 
atât  prin  valoarea  ei  istorică,  cât  şi  prin  epoca  de  aproape  un  veac 
pe  care  o  cuprinde. 

Sf.  Sa  este  astăzi  cel  mai  chemat  să  ne  dea  o  lucrare  de  an¬ 
samblu  privind  istoria  bisericii  şi  a  vieţii  religioase  din  Braşovul 

ortodox,  începând  cu  cele  dintâi  făclii  de  învăţătură  şi  slovă  româ¬ 
nească  şi  până  în  vremea  noastră. 

Braşovul  ortodox  aşteaptă  o  asemenea  prezentare,  iar  noi  dorim 
autorului  lungime  de  zile  şi  putere  de  muncă  să  ne-o  poată  da. 

Preot  Prof.  VASILE  COMAN 

* 

Dr.  Petru  Rezuş:  DESVOLTAREA  DOGMATICĂ.  Cernăuţi,  Tip. 
Glasul  Bucovinei,  1938;  p.  141,  Preţul? 

De  câţiva  ani  încoace,  se  înmulţesc  mereu  la  noi  monografiile 
din  domeniul  teologiei  sistematice.  Printre  aceste  monografii,  se  înşirue 
cu  cinste  şi  lucrarea  Păr.  Dr.  Petru  Rezuş,  întitulată  Desvoltarea  dog¬ 
matică,  In  vremurile  noastre  de  clătinare  a  multor  aşezări  sănătoase, 
când  vântul  înnoirilor  greşite  suflă  cu  destulă  tărie,  problema,  pe 
care  o  tratează  această  carte  este  cât  se  poate  de  actuală. 

Precedată  de  un  bogat  index  bibliografic,  cartea  prezintă  o  fe¬ 
ricită  orânduire  şi  închegare  a  materialului  tratat.  Primele  două  ca¬ 
pitole  cuprind  puncte  de  prezentare  introductivă,  menite  să  facă  mai 
uşoară  înţelegerea  problemei  tratate,  Fixând  originea,  natura  şi  pro¬ 
prietăţile  dogmei,  autorul  se  rosteşte  împotriva  staticei  dogmatice  şi 
pentru  dinamica  sau  progresul  dogmei.  Creşterea  continuă  în  înţelegere 
şi  noua  formulare  a  adevărurilor  revelaţiunii  divine  de  către  Bise¬ 
rică  se  numeşte  desvoltare  dogmatică . 

După  aceste  noţiuni  introductive,  autorul  trece  la  însăşi  pro¬ 
blema  evoluţiei  dogmelor,  a  cărei  tratare  o  împarte  în  două  părţi  şi 
anume  partea  I :  Problema  desvoltării  dogmatice  în  decursul  timpurilor 
(p.  38—95)  şi  partea  II:  Desvoltarea  dogmatică  ortodoxă  (p.  96 — 138). 
După  cum  indică  şi  titlul,  partea  I  se  ocupă  cu  istoricul  problemei. 
Cu  citate  bogate,  autorul  ne  înfăţişează  chipul  evoluţiunii  dogmatice 
în  sf.  Scriptură  a  T.  N.,  în  patristică  şi  în  sinoade,  trecând  apoi  la 
ampla  expunere  şi  sumara  apreciere  şi  critică  a  Eonului  dogmatic  al 
dlui  L.  Blaga. 

După  ce  şi-a  pregătit  în  felul  acesta  calea,  autorul  trece  la  în¬ 
suşi  miezul  problemei,  expunând  doctrina  ortodoxă  cu  privire  Ia  evo¬ 
luţia  dogmelor.  Dogmele  evoluează  dela  implicit  Ia  explicit;  ele  pro¬ 
gresează  în  formulare,  în  fixare  definitivă  şi  în  predare.  In  desvol¬ 
tarea  dogmatică,  Biserica  e  condusă  de  sf.  Duh,  care  garantează  in¬ 
failibilitatea  definiţiilor  sale.  Cât  priveşte  factorii  evoluţiunii  dogmatice, 
aceştia  sunt:  sf.  Duh  ca  factor  principal,  practica  creştină  (trăirea 
învăţăturilor  creştine),  raţiunea  umană  şi  ereziile.  Fazele  prin  care 
trece  o  dogmă  în  evoluţia  sa  sunt :  Faza  primordială  a  adevărului 
revelat,  faza  a  doua  a  adevărului  discutat,  faza  a  treia  a  adevărului 
dogmatizat  şi  faza  a  patra  a  viitorului  dogmei.  După  ce  se  ocupă  de 
criteriile  evoluţiunii  dogmelor,  autorul  trece  la  teologumene,  pe  cari 
le  defineşte  şi  caracterizează  fn  comparaţie  cu  dogmele.  De  înche¬ 
iere  —  în  faţa  actualei  stagnări  a  evoluţiei  dogmaţice  în  Biserica  orto¬ 
doxă,  —  autoruf  insistă  asupra  necesităţii  reînoirii  desvoltării  dog- 

matice,  preconizând  un  dogmatism  nou  „cu  exteriorul  critic  ortodox" 
şi  „ca  interiorul  spirit  şi  viaţă  cu  adevărat  creştină11. 

In  tratarea  problemei,  autorul  foloseşte  atât  metoda  teoretică  a 
priori,  plecând  dela  ceeace  învaţă  Biserica  ortodoxă  despre  imutabi- 
litatea  substanţială  a  dogmei,  cât  şi  metoda  istorică  a  posteriori.  Ca 
pietre  unghiulare  ale  problemei  evoluţiunii  dogmatice,  tânărul  teolog 
stabileşte;  Valoarea  divină,  valoarea  intelectuală  şi  desvoltarea  fără 
schimbare  substanţială  a  dogmelor. 

Bogată  în  informaţii,  scrisă  într’o  aleasă  ţinută  ştiinţifică  şi  pe  o 
linie  riguros  ortodoxă,  lucrarea  aduce  o  reală  contribuţie  la  cunoaşterea 
unei  probleme  atât  de  importante  şi  de  actuale.  Din  întregul  ei,  citi¬ 
torul  desprinde  clar  conceptul  ortodox  al  evoluţiunii  dogmelor  :  adân¬ 
cirea  fondului  şi  îmbogăţirea  formei. 

Hărnicia  Păr.  Dr.  P.  Rezuş  este  o  aspră  judecată  la  adresa  tine¬ 
rilor  ce-şi  irosesc  puterile  în  preocupări  nedemne  de  ei. 

CORNELIU  I.  SÂRBU 


& 

Coriolan  Petranu,  Professeur  d'histoire  de  l'art  â  l’Universite  de 
Cluj,  Inspecteur  honoraire  des  musees ;  L'ART  ROUMAIN  DE  TRAN- 
SYLVANIE,  voi.  I:  Texte  (Extrait  de  „La  Transylvanie")  Bucarest, 
Imprimeria  Naţională  1938;  p.  96.  Lei  ? 

Spunea  cineva  că  un  popor  îşi  justifică  dreptul  Ia  existenţă, 
Ia  pământul  pe  care-şi  rostueşte  viaţa,  nu  numai  decât  pe  calea  ar¬ 
melor,  a  forţei,  ci  mai  întâi  de  toate  prin  spiritualitatea  Iui,  prin 
mormintele  lui  şi  prin  toată  poesia  trecutului  său,  oglindită  cu  pri¬ 
sosinţă  în  monumentele  de  artă  specific  naţională  şi  cari  îi  împodo¬ 
besc  ogorul  încă  de  sub  streaşină  celor  mai  trecute  vremuri, 

Râvnitorul  cercetător  al  trecutului  şi  prezentului  nostru  arde¬ 
lenesc  —  pe  tărâmul  artei  bisericeşti  şi  profane  —  dl  prof.  univ. 
Dr,  Coriolan  Petranu,  care  a  adus  numai  cinste  Universităţii  clujene, 
dupăce  prin  cele  peste  25  lucrări  scrise  în  diferite  limbi  a  făcut 
cunoscută  arta  românilor  ardeleni  şi  peste  hotare,  în  studiul  de 
faţă  ne  înfăţişază,  cu  aceeaşi  nescăzută  predilecţie,  adevărata  realitate 
a  artei  româneşti  din  Transilvania,  cu  tot  trecutul  ei. 

Dacă  trecutul  ne-a  fost  aşa  cum  Ti  ştim  cu  toţii  —  greu  în 
cumpăna  nevoilor  —  şi  dacă  tot  ce  se  făcea  din  partea  Românului 
nu  era  socotit  ca  al  său,  ci  al  Ungurului,  chiar  şi  specificul  de  artă 
românească  era  socotit  ca  produs  de  artă  ungară.  Şi  aceasta,  pentrucă 
aşa  era  conducerea.  Ba  mai  mult;  artei  româneşti  în  toată  puritatea 
ei,  nu  i  s’a  dat  prea  mare  atenţie,  întrucât  acolo  unde  era,  în  satul 
de  munte,  era  inaccesibilă  cercetărilor  minuţioase  ale  celor  pasionaţi 
de  studiu.  Abia  după  întregirea  românească  dela  1  Decemvrie  1918, 
s'au  pus  bazele  de  studiu  ale  artei  româneşti :  catedre  şl  muzee. 

Din  acest  studiu  se  pot  cunoaşte  următoarele  lucruri :  Poporul 
românesc  din  Transilvania  a  avut  de  îndurat  o  grea  încercare  din 
partea  stăpânirii  maghiare.  Datorită  faptului  c'a  fost  de  religie  orto- 

doxă  —  socotit  ca  popor  schismatic  —  a  fost  lovit  crud  în  rădă¬ 
cinile  lui  de  credinţă  şi  viaţă.  Aşa  b,  o,  sinodul  episcopilor  catolici 
din  Budapesta  (1279)  a  interzis  ridicarea  bisericilor ;  regele  Sigismund 
(1428)  vine  cu  alte  ameninţări,  pentruca  mai  târziu  românii  ortodocşi 
să-şi  piardă  şi  bisericile  cari  le  aveau,  să  li  se  dărâme  atâtea  biserici 
şi  mănăstiri  de  generalul  Bucow  în  1861,  Ba  „înainte  de  1848,  Ro¬ 
mânii  n’aveau  drept  de-a  construi  biserici  în  oraşe"  (p,  6), 

Cu  toate  acestea,  arta  românească  din  Transilvania  îşi  are  im¬ 
portanţa  ei  de  drept,  cea  bisericească  precum  şi  cea  profană  — 
savantă  şi  ţărănească.  Astfel,  cât  priveşte  arta  religioasă,  în  Ardeal, 
se  vădeşte  din  atât  de  multele  biserici  de  lemn  —  adevărata  podoabă 
a  satelor  de  munte  —  cari  din  punct  de  vedere  artistic  sunt  fără 
egal  şi  superioare  chiar  celor  de  piatră  sau  cărămidă  din  Vechiul 
Regat  (p.  93). 

Pictura  bisericească  (iconografia)  totdeauna  curat  bizantino-ro- 
mânească,  a  fost  executată  aşa  de  minunat  pe  lemn,  sticlă  şi  mai  rar 
pe  pânză,  de  către  pictorii  români  cari  nu  aveau  totuşi  dreptul  de-a 
se  înscrie  în  corporaţlunile  de  artişti. 

Cu  anul  1848  începe  arta  religioasă  modernă,  care  se  desvoltă 
tot  mai  mult,  atât  cea  cu  temă  religioasă  cât  şl  profană.  In  ce  priveşte 
pictura  religioasă  s'au  ivit  destui  pictori  de  seamă  (vezi  notele  biogra¬ 
fice  p.  51 — 55)  cum  a  fost  un  0.  Smigelschi  pictorul  bisericii  cate¬ 
drale  din  Sibiu,  şi  alţi  arhitecţi  şi  xilografi  (vezi  p,  55 — 57). 

Arta  Românilor  transilvăneni  a  depăşit,  din  punct  de  vedere  al 
valorii,  atât  arta  minorităţii  maghiare,  cât  şi  a  ceiei  saxone  (p.  94). 

In  Ardeal  se  întâlneşte  atât  un  stil  occidental  venit  din  Germania 
şi  Austria,  cât  şî  unul  bizantin,  venit  din  Moldova  şi  Muntenia,  prin 
fondarea  de  biserici  din  partea  voevozilor  români,  iar  pe  alocurea 
chiar  un  stil  mixt,  „Românii  transilvăneni  au  definit  încă  în  Transil¬ 
vania  o  artă  originală  în  arhitectura  lor  în  lemn  şi  mai  ales  prin  bise¬ 
ricile  lor"  (p.  95),  artă  care  după  război  a  luat  un  avânt  deosebit. 

NICHIFOR  TODOR 


NOTE  Şl  INFORMAŢII 


IN  VARA  ce  vine  se  vor  îm¬ 
plini  patru  ani  decând  Sibiul  a 
dăruit  Episcopiilor  ortodoxe  dela 
Cluj  şi  Oradea  doi  Ierarhi  culţi, 
talentaţi  şi  însufleţiţi  de-o  nepo¬ 
tolită  râvnă  întru  îndeplinirea 
misiunii  Lor, 

Noi  urmărim  cu  simpatie  şi  cu 
legitimă  mândrie  sporul  păstoririi 
P,  Sf.  Episcop!  Nicolae  Colan  şi 
Nicolae  Popoviciu,  Faptul  că  vor¬ 
bim  atât  de  rar  despre  realizările 
P,  Sf.  Lor,  e  perfect  explicabil : 
au  plecat  dintre  noi  —  şi  noi 
le-am  cunoscut  capabilitatea,  aşa 
încât  lucrurile  manilor  Lor  ni  se 
par  cât  se  poate  de  fireşti. 

Amândoi  au  sesizat  cu  repezi¬ 
ciune  trebuinţele  eparhiilor  în 
fruntea  cărora  au  fost  chemaţi, 
fiindcă  fiecare  a  fost  aşezat  ia 
locul  cel  mai  potrivit. 

Clujul,  centru  cultural  de  pu¬ 
ternică  respiraţie  românească, 
avea  urgentă  nevoie  de  un  Ierarh 
capabil  să  desvolte  o  frumoasă 
activitate  bisericească  culturală. 
Ca  să  isbutească,  Ierarhul  însuşi 
trebuia  să  fie  un  om  de  cuiturâ. 
Fostul  rector  al  Academiei  noa¬ 
stre  teologice  „Andreiane",  era 
personalitatea  cea  mai  indicată 
pentru  această  misiune.  Aposto¬ 
latul  ortodox  şi  românesc  pe 
care-1  plineşte  P.  Sf.  Sa  prin 
excelenta  revistă,,  Viaţa  Ilustrată", 
nu  are  pereche  în  Biserica  noa¬ 
stră.  Preocupat  de  chestiunea 
popularizării  problemelor  reli¬ 


gioase  în  obştea  intelectualilor 
noştri  mireni  încă  decând  ostenea 
aici  la  Sibiu,  P.  Sf.  Sa  i-a  asi¬ 
gurat  un  aliat  preţios  „Vieţii 
Ilustrate"  în  lupta  pe  care  o  ducea 
în  acest  scop,  prin  înfiinţarea 
bibliotecii  „Cărţile  Vieţii".  Alături 
de  preoţi  capabili,  intelectuali 
străluciţi  din  capitala  Ardealului 
sporesc  an  de  an,  cu  scrisul  lor 
edificator,  comorile  acestei  co¬ 
lecţii. 

Nu-i  suficient  să-i  apropii  pe  in¬ 
telectuali  de  Biserică.  Trebue 
să-i  şi  legi  de  ea.  Ori  în  această 
privinţă,  P,  Sf,  Episcop  Nicolae 
Colan  e  neîntrecut. 

Oradea,  în  clipa  suirii  Sale 
pe  jeţul  arhieresc,  îi  punea  P, 
Sf.  Episcop  Nicolae  Popoviciu  o 
seamă  de  probleme  din  cale- 
afară  de  grele.  Cauza  românească 
suferea  cumplit  în  regiunea  în¬ 
străinată  a  Bihariei.  Cu  un  ele¬ 
ment  românesc  sărac  şi  copleşit 
de  minorităţi  cari  trăgeau  cu 
ochiul  vecinilor  de  peste  graniţă, 
nu  era  cu  putinţă  să  consolidezi 
stăpânirea  românească  în  acele 
părţi. 

Pătruns  de-un  puternic  simţă¬ 
mânt  al  răspunderii  ce  apăsa  pe 
umerii  Săi  tineri  dar  viguroşi, 
P.  Sf.  Episcop  Nicolae  Popoviciu 
a  purces  fără  zăbavă  la  fortifi¬ 
carea  sufletului  românesc  dela 
margini,  prin  Biserică.  Cu  o  stă¬ 
ruinţă  împinsă  până  la  dârzenie, 
a  făcut  adevărate  minuni,  într'un 

timp  record.  A  isbutit  să  deter¬ 
mine  12.000  perechi  de  concubini 
cu  peste  30,000  de  copii  să  se 
cunune  biserlceşte.  A  sporit  ave¬ 
rea  Episcopiei  cu  40  milioane, 
cumpărând  dela  străini  mai  multe 
imobile  situate  în  inima  Orăzii. 
Nu  mai  puţin  de  40  biserici  noui 
au  fost  târnosite  în  diverse  la¬ 
turi  ale  Eparhiei,  iar  alte  20  îşi 
înalţă  de  sârg  cupolele  către  Cerul 
ocrotitor.  Toată  Eparhia  a  fost 
prefăcută  inir'un  vast  şantier. 
Cu  fiecare  piatră  pusă  peste  altă 
piatră,  creşte  şi  tăria  elementului 
românesc. 

Dacă  fortificaţiile  de  oţel  şi 
beton  cari  au  fost  durate  la  gra¬ 
niţa  de  vest  apără  integritatea 
pământului  românesc,  celelalte 
„fortificaţii11,  ale  Episcopului  Ni- 
colae,  sunt  menite  să  ne  scutească 
pe  viitor  de  „fiedlerii11  cari  unel¬ 
tesc  înlăuntru. 

* 

INVITAT  de  I,  P.  Sf.  Mitro¬ 
polit  Nicolae,  de  Asociaţiunea 
„Astra11  şi  de  Federaţia  Corpului 
didactic  secţia  Sibiu,  P.  Sf.  Epi¬ 
scop  Nicolae  Colan  al  Clujului  a 
slujit  sf.  Liturghie  şi  a  predicat 
în  catedrala  noastră  mitropoli¬ 
tană  Duminecă  18  Febr.  a.  c,, 
iar  după  masă  a  rostit  o  con¬ 
ferinţă  despre!  „Eroismul  reli¬ 
gios  al  poporului  român". 

Nici  o  altă  conferinţă  de-a 
„Astrei",  din  iarna  aceasta,  n'a 
întrunit  un  public  atât  de  distins 
şi  de  numeros.  Trageţi  concluzia !.. 

& 

FACULTATEA  de  Teologie 
din  Bucureşti  a  adus  un  impre¬ 
sionant  omagiu,  la  25  Ian.  a.  c., 
Profesorilor  Arhiereu  Irineu  Mi- 
hălcescu  şi  Preot  I.  Popescu-Mă- 


lăeşti,  cari  au  ieşit  la  pensie. 
Cu  acest  prilej,  revista  Facultăţii, 
„Studii  Teologice",  a  tipărit  un 
foarte  frumos  şi  bogat  volum 
festiv,  închinat  sărbătoriţilor. 

Ne  vom  ocupa  de  el,  cu  plă¬ 
cere,  cât  mai  curând. 

* 

REVISTA  Sfântului  Sinod,  „Bi¬ 
serica  Ortodoxă  Română11,  a  fost 
complect  reorganizată.  Vom  re¬ 
veni  cu  amănunte,  când  vom 
dispune  de  mai  mult  spaţiu, 

& 

ANUNŢAM  într’un  număr  an¬ 
terior  al  revistei  noastre  că  dlProf. 
unîv.  Sextil  Puşcariu,  membru 
al  Academiei  Române,  a  fost  ales 
membru  corespondent  al  Aca¬ 
demiei  de  Ştiinţe  din  Berlin.  Alte 
publicaţii  au  notat  din  acel  prilej 
că  ilustrul  nostru  învăţat  este 
singurul  român  care  s'a  învred¬ 
nicit  de  această  înaltă  distincţie, 
dela  Voevodul  Dimitrle  Cante- 
mir  încoace.  Noi  nu  am  repro¬ 
dus  ştirea,  ci  am  cerut  în  prea¬ 
labil  confirmarea  ei,  ca  să  pu¬ 
tem  oferi  cititorilor  noştri  numai 
date  sigure.  Spre  marea  noastră 
bucurie,  secretariatul  Academiei 
de  Ştiinţe  din  Berlin  confirmă 
că  aşa  este.  Iată  răspunsul  său  : 
„auf  Ihre  Anfrage  vom  22  No- 
vember  teile  ich  Ihnen  ergebenst 
mit,  dass  nach  dem  Ergebnis  der 
getroffenem  Feststellungen  sich 
nicht  hat  ermitteln  lassen,  dass 
zwischen  Cantemir  und  Puşcariu 
noch  eine  andere  Personlichkeit 
rumânlscher  Nationalităt  als  Kor- 
respondierender  Mitglied  unserer 
Akademie  angehort  hai.  Es  schelnt 
also  tatsachlich,  dass  Puşcariu 
wieder  der  erste  ist". 


